pythainlp/thai-wiki-dataset-v4 huggingface dataset:
ตะกอน

ตะกอน คือ อินทรีย์วัตถุ หรือ อนินทรีย์วัตถุที่มีขนาดเล็กเช่น กรวด หิน ดิน ทราย ที่เกิดจากกระบวนการสลายตามธรรมชาติ ถูกพัดพาปะปนกับกระแสน้ำ และทับถมกันบริเวณด้านล่างที่กระแสน้ำไหลผ่าน ตะกอนมีหลายชนิดขึ้นอยู่กับสิ่งปะปนในกระแสน้ำนั้น ๆ เช่น ดิน หิน ทราย หรือตะกอนที่เป็นสารอินทรีย์ที่ย่อยสลาย ลักษณะเป็นสีคล้ำ มีความหยุ่น เรียกว่า โคลน อีกความหมายหนึ่งคือ อนุภาคที่แยกตัวออกมาจากสารละลาย เมื่อทิ้งไว้ระยะเวลาหนึ่ง เช่น น้ำผสมผงแป้ง เมื่อทิ้งไว้ระยะเวลาหนึ่ง ผงแป้งจะตกตะกอนลงสู่ด้านล่าง เห็นเป็นชั้นแป้งและน้ำอย่างชัดเจน
ลักษณะ.
นักสมุทรศาสตร์ศึกษาตะกอนโดยการจำแนกลักษณะของตะกอนตามแหล่งที่มาดังนี้
เป็นตะกอนที่มีจำนวนมากที่สุดซึ่งจะมีแร่ควอตซ์ (ซึ่งแร่ชนิดนี้เป็นองค์ประกอบหลักของหินแกรนิต) และดินเหนียว (เป็นส่วนที่สลายมาจากแร่เฟลด์สปาร์) เป็นองค์ประกอบหลัก โดยตะกอนเหล่านี้จะถูกพัดพาลงมหาสมุทรโดย แม่น้ำ ลำธาร การชะล้างโดยน้ำฝน และลม ในแต่ละปีจะมีตะกอนจากแผ่นดินลงสู่มหาสมุทรจำนวนประมาณ 15,000 ล้านเมตริกตัน จากการพัดพาของแม่น้ำ และ อีกประมาณ 100 ล้านเมตริกตันถูกพัดพาโดยลม ตะกอนดินเหนียว เป็นอนุภาคที่มีขนาดเล็กจะถูกพัดพาไปได้ไกล และตกลงช้า ๆ สู่พื้นมหาสมุทรในที่สุด
เป็นตะกอนที่มี ซิลิกอนไดออกไซด์ หรือ (ซิลิกา) และ เป็นองค์ประกอบหลักซึ่งสัตว์ที่อาศัยอยู่ในทะเลนั้นสามารถสกัดเอาซิลิคอน และแคลเซียม ที่ละลายอยู่ในน้ำมาสร้างเปลือกหรือโครงกระดูกของมัน ตะกอนเหล่านี้บางส่วนมาจากเปลือกหอยขนาดใหญ่ ก้อนปะการัง และสิ่งมีชีวิตที่มีผลผลิตสูงในทะเลคือพวกแพลงก์ตอน ซึ่งเมื่อชีวิตเหล่านี้ตายลงเปลือกหรือซากของมันก็จะค่อย ๆ จมลงสู่พื้น สะสมเป็นชั้นหนาที่บริเวณพื้นมหาสมุทร ตะกอนที่มาจากสิ่งมีชีวิตในทะเลนั้นจะมีปริมาณมากรองลงมาจากตะกอนที่มาจากแผ่นดิน
พวกแร่ธาตุต่าง ๆ ที่สามารถตกตะกอนโดยตรงจากน้ำทะเล ซึ่งแร่ธาตุต่าง ๆ รวมทั้งหินและตะกอนที่จมตัวอยู่ในน้ำ
รักวุ่นวายของเจ้าชายกาแฟ

รักวุ่นวายของเจ้าชายกาแฟ (#เปลี่ยนทาง หรือ Coffee Prince) เป็นละครโทรทัศน์ของเกาหลีใต้ปี 2007 นำแสดงโดย กง ยู, ยุน อึน-ฮเย, อี ซ็อน-กยุน และแช จ็อง-อัน อิงจากนวนิยายชื่อเดียวกันที่เขียนโดยอี ซ็อน-มี ออกอากาศทางช่องเอ็มบีซี ทุกวันจันทร์และอังคาร เวลา 21:55 น. (เวลามาตรฐานเกาหลี) ตั้งแต่วันที่ 2 กรกฎาคม ถึง 28 สิงหาคม 2007 จำนวน 17 ตอน
ละครเรื่องนี้เป็นเรื่องราวความรักที่ไม่น่าจะเป็นไปได้ระหว่างผู้หญิงที่แต่งตัวเหมือนผู้ชายเพื่อที่จะได้งาน และชายหนุ่มทายาทอาณาจักรอาหาร ละครเรื่องนี้ได้รับความนิยมจากเรตติ้งที่สูง ได้รับการวิจารณ์เชิงบวกจากนักวิจารณ์และได้รับรางวัลมากมาย
ตำบลบ้านระกาศ

บ้านระกาศ เป็นตำบลหนึ่งของอำเภอบางบ่อ จังหวัดสมุทรปราการ มีเนื้อที่ประมาณ 25 ตารางกิโลเมตรหรือ 15,625 ไร่ ภาษาท้องถิ่นคือภาษาไทยภาคกลาง ประชากรส่วนใหญ่นับถือพุทธศาสนา จำนวนหมู่บ้าน 10 หมู่บ้าน
ชื่อตำบล.
ชื่อ "บ้านระกาศ" นั้นมาจากการเขียนด้วยตัวสะกดแบบดั้งเดิมก่อนมีการปรับปรุงการเขียนภาษาไทยว่า "บ้านระกาด" ซึ่งสันนิษฐานว่าเป็นการเรียกเพี้ยนมาจากชื่อ "บ้านตะกาด" โดยพจนานุกรม ฉบับราชบัณฑิตยสถาน พ.ศ. 2554 ได้ให้ความหมายไว้ดังนี้
เมื่อรวมกันแล้วชื่อ "บ้านระกาด" หรือ "บ้านตะกาด" นั้น น่าจะหมายถึงพื้นที่ที่น้ำเค็มซึมขึ้นไปถึงและมีกุ้งตะกาดอยู่มาก จึงเรียกว่า "บ้านตะกาด" ซึ่งภายหลังเพี้ยนเป็น "บ้านระกาด" และกลายเป็น "บ้านระกาศ" เมื่อมีการปรับปรุงการเขียนภาษาไทยในที่สุด
ประวัติศาสตร์.
ตำบลบ้านระกาศเป็นตำบลหนึ่งของอำเภอบางบ่อในจังหวัดสมุทรปราการ เป็นพื้นที่ราบลุ่ม มีลำคลองธรรมชาติไหลผ่าน มีประวัติความเป็นมาที่เก่าแก่ ประชาชนส่วนใหญ่ประกอบอาชีพเกษตรกรรม เช่น ทำนาข้าว เลี้ยงสัตว์น้ำ ทอเสื่อกก เป็นต้น
สันนิษฐานว่า เมื่อสมัยพระเจ้าทรงธรรม โปรดเกล้าฯ ให้มีการขุดคลองสำโรงเชื่อมต่อระหว่างแม่น้ำเจ้าพระยากับแม่น้ำบางปะกง จากสำโรง (ปัจจุบันเป็นตำบลอยู่ในอำเภอพระประแดงและอำเภอเมืองสมุทรปราการ จังหวัดสมุทรปราการ) ถึงท่าสะอ้าน (ปัจจุบันเป็นตำบลหนึ่งในอำเภอบางปะกง จังหวัดฉะเชิงเทรา) ต่อมามีผู้คนเริ่มอพยพมาอาศัยตามลำคลอง โดยมาตั้งกลุ่มเครือญาติ (สกุล) ตามลำคลองเล็ก ๆ ตลอดแนวลำคลองสำโรงและบริเวณใกล้เคียง
เมื่อสมัยเสียกรุงศรีอยุธยาให้พม่าครั้งที่ 2 มีการอพยพจากอยุธยามาตั้งรกรากที่บ้านระกาศ โดยพื้นที่นี้ก็เรียกว่า "บ้านระกาด" อยู่ก่อนแล้ว ต่อมามีคนอพยพจากหลายถิ่นมาตั้งบ้านเรือนอยู่ที่บ้านระกาศ เช่น ชาวบางน้ำผึ้งพระประแดง มาอยู่ที่เกาะล่าง ใช้นามสกุล "น้ำผึ้ง" ชาวบางหญ้าแพรก มาอยู่บริเวณหมู่ที่ 6 ชาวปากลัด มาอยู่ที่บางนางเพ็ง ชาวลาวพานทอง มาอยู่ที่เกาะอินโดจีน (เปรียบเทียบกับอินโดจีนของฝรั่งเศสที่ทำงานเป็นเวลาพักเป็นเวลา) ชาวตำบลพิมพา อำเภอบางปะกง (จังหวัดฉะเชิงเทรา) ชาวจีนและชาวรามัญ (มอญ) มาอยู่เลียบคลองสำโรง บริเวณหมู่ที่ 1 และหมู่ที่ 3
วรรณกรรมที่เกี่ยวข้อง.
จากข้อมูลในคำประพันธ์ "นิราศเมืองแกลง" ของสุนทรภู่ ที่ได้บันทึกการเดินทางผ่านบ้านระกาศ ช่วงต้นสมัยพระบาทสมเด็จพระพุทธยอดฟ้าจุฬาโลกมหาราช ประมาณปี พ.ศ. 2349 ชี้ให้เห็นว่าบ้านระกาศมีมาก่อนหน้านั้นแล้วดังนี้
เรื่องเล่าอื่น ๆ.
อีกนัยหนึ่งจากบันทึกไว้ในสมัยพระบาทสมเด็จพระจุลจอมเกล้าเจ้าอยู่หัวว่า หลวงพ่อปาน วัดมงคลโคธาวาส (ตำบลคลองด่าน อำเภอบางบ่อ) มักจะธุดงค์จากวัดน้อยมาทางไร่พริก ผ่านบ้านระกาศเป็นประจำทุกปี โดยมีพระผู้ติดตามประมาณ 300 รูป
มีเรื่องเล่าว่าครั้งหนึ่งหลวงพ่อปานเดินทางธุดงค์มาพักที่บ้านระกาศริมหนองพลูใหญ่ (บริเวณหมู่ที่ 7–9) ประชาชนได้ข่าวก็นำอาหารมาถวายเป็นการทำบุญ ด้วยเหตุว่าถ้วยชามที่นำมาถวายนั้นมีมาก ประชาชนจึงเถียงกันไม่รู้จบว่าเป็นของใคร หลวงพ่อท่านจึงติงว่า อย่าถกเถียงกัน แต่ประชาชนไม่ยอมเลิกเถียงกัน หลังจากนั้นท่านจึงเพียงแต่ผ่านเท่านั้นไม่พักที่แห่งนี้อีก เปลี่ยนไปพักที่หลังทุ่งบางวัว เมืองฉะเชิงเทรา และอาศัยชาวบ้านแถบนั้นแทน
มีความเข้าใจคลาดเคลื่อนว่า หลวงพ่อเป็นผู้กล่าวคำว่าร้ายกาจ เรียกว่า "บ้านร้ายกาจ" ก่อนจะเพี้ยนเป็น "บ้านระกาศ" แต่ความจริงท่านเพียงแต่ติงเรื่องการถกเถียงกันเท่านั้น
ที่ตั้งและอาณาเขต.
ตำบลบ้านระกาศตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงเรียงตามเข็มนาฬิกา ดังนี้
การแบ่งเขตการปกครอง.
ตำบลบ้านระกาศแบ่งเขตการปกครองย่อยเป็น 10 หมู่บ้าน ได้แก่
การคมนาคม.
ทางบก.
ถนนสายหลัก ได้แก่
ทางน้ำ.
ลำคลองสำคัญ ได้แก่
วิ่งกระเตงฟัด

วิ่งกระเตงฟัด  เป็น ภาพยนตร์ฮ่องกง แนวตลก-แอกชั่นที่นำแสดงโดย เฉินหลง และ กู่ เทียนเล่อ โดยเป็นเรื่องราวของโจรกระจอกกลุ่มหนึ่งที่ลักพาตัวลูกชายวัยแบเบาะของมหาเศรษฐีคนหนึ่งแต่การลักพาตัวครั้งนี้ก่อให้เกิดเรื่องวุ่นๆชุลมุน ขึ้นอีกมากมาย
หนีตามกาลิเลโอ

หนีตามกาลิเลโอ  (เดิมชื่อ กาลิเลโอ เพราะโลกมีแรงดึงดูด) เป็นภาพยนตร์ไทยแนวโรแมนติก/ดราม่า มีกำหนดเข้าฉายในโรงภาพยนตร์วันที่ 23 กรกฎาคม พ.ศ. 2552 กำกับโดย นิธิวัฒน์ ธราธร โดยภาพยนตร์เรื่องนี้ไปถ่ายทำไกลถึง 3 ประเทศ 3 เมือง คือ ลอนดอน ประเทศอังกฤษ, ปารีส ประเทศฝรั่งเศส และ เวนิส ประเทศอิตาลี ภาพยนตร์ทำรายได้ 30.34 ล้านบาท
เนื้อเรื่องโดยย่อ.
นุ่นกับเชอรี่เป็นเพื่อนรักกัน เริ่มเรื่องที่ทั้งสองไปเล่นบันจี้จั๊มพ์ด้วยกัน และเล่าเรื่องปัญหาของตัวเองให้ฟัง "นุ่น" (จรินทร์พร จุนเกียรติ) มีปัญหารักเพราะเพิ่งจะเลิกกับแฟนที่ชื่อว่า "ตั้ม" (ธนากร ชินกูล) และพยายามที่จะลืมเรื่องของตั้ม ส่วน "เชอรี่" (ชุติมา ทีปะนาถ) มีปัญหาเรื่องเรียนเพราะอยากจะเข้าใช้ห้องเขียนแบบ แต่อาจารย์ไม่มาจึงปลอมลายเซ็น จึงถูกพักการเรียน 1 ปีเต็ม ทั้งสองจึงตกลงกันว่าจะไปเที่ยวต่างประเทศกันตามลำพังโดยไป อังกฤษ-ฝรั่งเศส-อิตาลี (ลอนดอน-ปารีส-เวนิส และปิดท้ายด้วยที่หอเอนพีซ่า เมืองพีซ่า) แถวบ้านเกิดของกาลิเลโอ
ระหว่างที่ไปอยู่ที่อังกฤษทั้งสองได้ที่พักของญาติ และหารายได้ด้วยการไปทำงานที่ร้านอาหารไทยในอังกฤษ ซึ่งต่อมาได้ถูกให้ออก เพราะขาดงานไปเที่ยว ทั้งสองจึงออกเดินทางไปฝรั่งเศส และได้ไปพบกับ "ตั้ม หรือ พิสิทธิ์" (เรย์ แมคโดนัลด์) ที่นั่น ตั้ม พิสิทธิ์ทำให้ทั้งสองได้คิดว่า "คนอื่นเขามาต่างประเทศก็เพื่อมาเที่ยว แต่สองคนนี้มาอยู่แต่ในครัว" ต่อมาเชอรี่ได้แสดงฝีมือทางสถาปัตย์ของตน ในงานแสดงผลงานศิลป์ที่จัดโดยตั้ม พิสิทธิ์ และเพื่อน ทำให้ได้รู้จักกับชาวอิตาลีที่สนใจงานของเชอรี่ และเสนอให้เธอไปร่วมงานด้วย ซึ่งเชอรี่ดีใจที่จะได้ทำงานที่ตนชอบ และได้อยู่ทึ่ประเทศอิตาลี
จากนั้นทั้งสองไปที่อิตาลี และทำงานที่ร้านอาหารอิตาลีในเวนิสโดยบังเอิญ เชอรี่วางแผนโกงเงินเจ้าของร้านกับนุ่น ซึ่งนุ่นทำเสียแผนแล้วถูกจับได้ และโดนส่งกลับประเทศไทย เชอรี่รู้สึกผิดและถ่ายคลิปขอโทษไว้ เมื่อถึงวันเกิดของกาลิเลโอตามที่ทั้งสองได้สัญญาไว้ว่าจะมาที่หอเอนพีซ่า เพื่อจะมาพิสูจน์ว่าหอมันจะล้มหรือเปล่า แต่นุ่นไม่มา เชอรี่จึงส่งเมสเสจไปหา และนุ่นก็ส่งเมสเสจกลับมาว่า "ใครคิดถึงบ้านบ้าง ยกมือขึ้น!!!" ทำให้เชอรี่ซึ้งใจกลับไปประเทศไทย แล้วทั้งสองก็เป็นเพื่อนรักกันเหมือนเดิม
รางวัล.
ได้รับรางวัล
"เข้าชิง"
สโมสรฟุตบอลนิวคาสเซิลยูไนเต็ดในฤดูกาล 2005–06

ใน ฤดูกาล 2005-06 นิวคาสเซิลยูไนเต็ดแข่งขันอยู่ในเอฟเอพรีเมียร์ลีก
ชุดแข่งขัน.
ชุดที่สวมในฤดูกาล 2005-06 เป็นชุดโดยอาดิดาส และผู้สนับสนุนหลักของทีมคือนอร์ทเทิร์นร็อค
เทศบาลเมืองน่าน

เทศบาลเมืองน่าน เป็นเทศบาลเมืองแห่งหนึ่ง มีพื้นที่ครอบคลุม 2 ตำบล คือ ตำบลในเวียง (ทั้งตำบล) และตำบลผาสิงห์ (บางส่วน) อำเภอเมืองน่าน จังหวัดน่าน ภายในเขตเทศบาลเมืองน่านเป็นที่ตั้งของหน่วยงานราชการ สถานศึกษา สถานพยาบาลสาธารณสุข และสถาบันการเงินต่างๆ ตลอดจนเป็นศูนย์กลางการคมนาคมของจังหวัดน่าน และมีฐานะเป็นศูนย์กลางความเจริญของจังหวัดน่าน
ประวัติ.
 เทศบาลเมืองน่าน เป็นองค์กรปกครองส่วนท้องถิ่นประเภท
เทศบาลเมือง ตั้งอยู่ในเขตอำเภอเมืองน่าน จังหวัดน่าน มีพื้นที่ครอบคลุม 2 ตำบล คือ ตำบลในเวียง (ทั้งตำบล) และตำบลผาสิงห์ (บางส่วน) เทศบาลเมืองน่าน เดิมเป็นบริเวณตำบลในเวียง อำเภอเมืองน่าน ได้รับการยกฐานะเป็น "เทศบาลเมืองน่าน" ตามพระราชกฤษฎีการจัดตั้งเทศบาลเมืองน่าน จังหวัดน่าน พ.ศ. 2479 ตราไว้ ณ วันที่ 11 กุมภาพันธ์ พ.ศ. 2497 กระทรวงมหาดไทยได้มีคำสั่งแต่งตั้ง หลวงวรวิทย์ วรรณการ เป็นนายกเทศมนตรี โดยมีหลวงธนานุสรณ์ และนายกลิ่น ดวงพิกุล เป็นเทศมนตรีชุดแรก โดยมีลำดับการตั้งสำนักงางานเทศบาลเมืองน่าน ดังนี้
เขตการปกครอง.
 เทศบาลเมืองน่าน เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอเมืองน่าน จังหวัดน่าน มีพื้นที่ครอบคลุม 2 ตำบล คือ ตำบลในเวียง (ทั้งตำบล) และตำบลผาสิงห์ (บางส่วน) เทศบาลเมืองน่าน มีพื้นที่รับผิดชอบทั้งหมด 7.6 ตารางกิโลเมตร หรือ 4,750 ไร่ โดยภายในเขตเทศบาลเมืองน่าน แบ่งการปกครองออกเป็น 3 เขต 31 ชุมชน ดังนี้
ประชากร.
จำนวนประชากรในเขตเทศบาลเมืองน่าน ณ เดือนธันวาคม พ.ศ. 2567 มีจำนวน 18,417 คน แยกเป็นชาย 9,006 คน และหญิง 9,411 คน ความหนาแน่นของประชากรประมาณ 2,423.28 คนต่อตารางกิโลเมตร จำนวนบ้าน 11,049 หลังคาเรือน
การขนส่ง.
การคมนาคมทางบกมีถนนสายสำคัญต่างๆ ดังนี้
ถนนในเขตเทศบาลเมืองน่าน มีรายละเอียดดังนี้
โครงสร้างพื้นฐาน.
การศึกษา
สถานศึกษาในเขตเทศบาลเมืองน่าน มีดังนี้
การสาธารณสุข
สถานพยาบาลในเขตเทศบาลเมืองน่าน มีดังนี้
สถานประกอบการ.
ในเขตเทศบาลเมืองน่านมีสถานประกอบการในด้านต่างๆ ดังนี้
<templatestyles src="Div col/styles.css"/>
ศาสนสถาน.
วัดในเขตเทศบาลเมืองน่าน
<templatestyles src="Div col/styles.css"/>
สวนสาธารณะ.
สวนสาธารณะ/ลานกีฬา/สถานที่ออกกำลังกาย ในเขตเทศบาลเมืองน่าน มีดังนี้
ลำดับเวลาในยุคสามก๊ก

ต่อไปนี้เป็นลำดับเวลาในยุคสามก๊ก (ค.ศ. 220-280) ของประวัติศาสตร์จีน ในทางวิชาการ ยุคสามก๊กหมายถึงช่วงระยะเวลาตั้งแต่การก่อตั้งวุยก๊ก (ค.ศ. 220–266) ในปี ค.ศ. 220 จนถึงการพิชิตง่อก๊ก (ค.ศ. 229–280) โดย ราชวงศ์จิ้นตะวันตก (ค.ศ. 265–316) ในปี ค.ศ. 280 อย่างไรก็ตาม นักประวัติศาสตร์จีนและคนทั่วไปจำนวนมากได้ขยายจุดเริ่มต้นของยุคสามก๊กกลับไปถึงเหตุการณ์กบฏโพกผ้าเหลืองซึ่งเกิดขึ้นในปี ค.ศ. 184 ในช่วงปลายยุคราชวงศ์ฮั่นตะวันออก (ค.ศ. 25–220)
การเชื่อมต่อเอชทีทีพีแบบคงอยู่

การเชื่อมต่อเอชทีทีพีแบบคงอยู่  คือแนวคิดของการใช้การเชื่อมต่อบนเกณฑ์วิธีควบคุมการขนส่งข้อมูล (TCP) อันเดียวกันในการส่งข้อความร้องขอและข้อความตอบรับของเกณฑ์วิธีขนส่งข้อความหลายมิติ (HTTP) ซึ่งปกติจะเป็นการเปิดการเชื่อมต่อใหม่ทุกครั้งเมื่อการรับส่งข้อความกันหนึ่งคู่
ข้อดี.
ผู้ใช้หนึ่งคนไม่ควรคงไว้มากกว่าสองการเชื่อมต่อบนเครื่องแม่ข่ายหรือพร็อกซีใด ๆ และพร็อกซีหนึ่งแห่งควรใช้การเชื่อมต่อมากที่สุด 2×"N" การเชื่อมต่อไปยังเครื่องแม่ข่ายหรือพร็อกซีอื่น เมื่อ "N" คือจำนวนของผู้ใช้ที่ใช้งานโดยพร้อมกัน แนวทางเหล่านี้ตั้งใจให้มีขึ้นก็เพื่อเพิ่มเวลาตอบรับเอชทีทีพีและหลีกเลี่ยงความคับคั่งของข้อมูล
การใช้ในเว็บเบราว์เซอร์.
เน็ตสเคป แนวิเกเตอร์ตั้งแต่รุ่น 4.05 และอินเทอร์เน็ตเอกซ์พลอเรอร์ตั้งแต่รุ่น 4.01 รองรับการเชื่อมต่อแบบคงอยู่ไปยังเว็บเซิร์ฟเวอร์และพร็อกซี
แนวิเกเตอร์จะไม่ปิดการเชื่อมต่อแบบคงอยู่โดยรอให้หมดเวลา การเชื่อมต่อที่ปล่อยทิ้งไว้จะนำเข้าไปเก็บในคิว และเมื่อจำเป็นต้องเปิดการเชื่อมต่อแบบคงอยู่ใหม่บนเครื่องให้บริการอื่น การเชื่อมต่อที่ปล่อยทิ้งจะถูกตัดจบ (kill) โดยเบราว์เซอร์ โดยใช้รูปแบบบางอย่างของขั้นตอนวิธี LRU 
อินเทอร์เน็ตเอกซ์พลอเรอร์จะเปิดการเชื่อมต่อแบบคงอยู่บนเครื่องแม่ข่ายแต่ละแห่งเพียงสองการเชื่อมต่อ และจะหมดเวลาหลังจาก 60 วินาทีเมื่อไม่มีการใช้งาน
มอซิลลา ไฟร์ฟอกซ์ก็รองรับการเชื่อมต่อแบบคงอยู่ และจำนวนการเชื่อมต่อพร้อมกันสามารถปรับแต่งได้ โดยแยกเป็นจำนวนต่อเซิร์ฟเวอร์ ต่อพร็อกซี และต่อทั้งหมด
โอเปร่าก็รองรับการเชื่อมต่อเอชทีทีพีแบบคงอยู่เช่นกัน และจำนวนการเชื่อมต่อพร้อมกันสามารถปรับแต่งได้ โดยแยกเป็นจำนวนต่อเซิร์ฟเวอร์ และต่อทั้งหมด
มหาวิทยาลัยเกแบ็ก ณ ชีกูตีมี

มหาวิทยาลัยเกแบ็ก ณ ชีกูตีมี  ชื่อย่อ "อูว์กัก" (UQAC) เป็นมหาวิทยาลัยที่มีการเรียนการสอนเป็นภาษาฝรั่งเศส ตั้งอยู่กลางใจเมืองชีกูตีมี (Chicoutimi) แคว้นซากแน (Saguenay) ในมณฑลเกแบ็ก ประเทศแคนาดา มหาวิทยาลัยแห่งนี้ เป็นสถาบันการศึกษาในเครื่องมหาวิทยาลัยเกแบ็ก
ก่อตั้งเมื่อปี พ.ศ. 2512 เป็นมหาวิทยาลัยที่ทันสมัยแห่งหนึ่งของมณฑลเกแบ็ก นอกจากวิทยาเขตหลักหลักที่เมืองชีกูตีมีแล้ว ยังมีศูนย์การศึกษาของมหาวิทยาลัย ณ เมืองมาลแบ (Malbaie) แซ็ง-เฟลีเซียง (Saint-Félicien) อาลมา (Alma) และแซตีล (Sept-îles)
ในปี 2547 มีนักศึกษาทั้งหมด 6648 คน มหาวิทยาลัยเกแบ็ก ณ ชีกูตีมี เป็นสถาบันที่มีขนาดใหญ่เป็นอันดับสามของมหาวิทยาลัยเกแบ็ก
เปิดสอนตั้งแต่ระดับปริญญาตรี จนถึง การทำวิจัยหลังปริญญาเอก มีมากกว่า 140 หลักสูตร มีนักศึกษาต่างชาติจากทั่วทุกมุมโลก เช่น ไทย จีน เวียดนาม ญี่ปุ่น สหรัฐ ฝรั่งเศส เยอรมนี เกาหลี โมร็อกโก จอร์เจีย บราซิล เป็นต้น
แต่ละปีมหาวิทยาลัยจะได้รับทุนสนับสนุนในการพัฒนามหาวิทยาลัยและงานวิจัยต่าง ๆ ประมาณ 51.6 ล้านเหรียญแคนาดา งานวิจัยที่มีชื่อเสียงของมหาวิทยาลัยเกแบ็ก ณ ชีกูตีมี ได้แก่ เทคโนโลยีอะลูมิเนียม, เทคโนโลยีป่าไม้, ผลิตภัณฑ์ธรรมชาติ, การศึกษาด้าน Hard Rime, ธรณีวิทยา และ ประวัติศาสตร์ของมนุษย์
สแตนลีย์ ทุชชี

สแตนลีย์ ทุชชี จูเนียร์  นักแสดง นักเขียน ผู้อำนวยการสร้างและผู้กำกับภาพยนตร์ชาวอเมริกัน มีชื่อเสียงจากบทบาทเป็นนักแสดงประกอบในภาพยนตร์โรแมนติกคอมเมดี้หลายเรื่องในช่วงทศวรรษ 1990 ถึง 2000 เช่น "America's Sweethearts", "The Terminal", "Maid in Manhattan", "Shall We Dance?" โดยเฉพาะบทบาทในภาพยนตร์เรื่อง "The Devil Wears Prada" (นางมารสวมปราด้า) ที่แสดงร่วมกับ เมอริล สตรีพ และแอนน์ แฮทาเวย์
สแตนลีย์ ทุชชี เกิดในครอบครัวชาวอเมริกันเชื้อสายอิตาลี เริ่มชีวิตการแสดงจากการแสดงละครบรอดเวย์ เคยได้รับการเสนอชื่อเข้าชิงรางวัลลูกโลกทองคำ 2 ครั้ง และได้รับรางวัลทั้งสองครั้ง เคยได้รับการเสนอชื่อเข้าชิงรางวัลของสมาคมนักแสดงอาชีพแห่งอเมริกา และรางวัลโทนี
สแตนลีย์ ทุชชี มีบุตรสามคน เกิดจากเคท ทุชชี ภรรยาที่เพิ่งเสียชีวิตด้วยโรคมะเร็งเมื่อเดือนพฤษภาคม พ.ศ. 2552 หลังจากแต่งงานกันมา 14 ปี 
ทุชชี ได้สมรสใหม่ กับ เฟลิซิตี บลันต์ พี่สาวของ เอมิลี บลันต์ นักแสดงหญิงชาวอังกฤษ ทั้งคู่มีบุตรด้วยกันสองคน
ช่องทางเดิน

ช่องทางเดิน  โดยทั่วไปหมายถึงช่องว่างที่ใช้เป็นทางเดินระหว่างแนวที่นั่ง, ผนัง, แนวแสดงหรือเก็บสินค้า หรืออื่น ๆ ช่องทางเดินอาจจะปรากฏในสถาปัตยกรรมเช่นคริสต์ศาสนสถาน (เช่น ในมหาวิหาร), โรงละคร, ห้องประชุม, ห้องเรียน, ศาล, ซูเปอร์มาร์เก็ต, ตลาด, โรงงาน, รถประจำทาง และอื่น ๆ ในกุดังเก็บสินค้าหรือโรงงานสองข้างของช่องทางเดินอาจจะเป็นชั้นที่ต่อขึ้นสูงสองข้างสำหรับเก็บสินค้า 
การจัดวางองค์ประกอบภายในอาคารที่วางสิ่งของหรือเครื่องมือเป็นแนวโดยมีช่องว่างระหว่างแนวที่ใช้เป็นทางเดิน ช่องนี้จะเรียกว่า "ช่องทางเดิน" เช่นในสถานที่สำหรับออกกำลังกายที่จัดเครื่องออกกำลังเป็นแนวแยกกันโดย ช่องทางเดิน
"ช่องทางเดิน" ต่างจาก "ระเบียงทางเดิน" (corridor) หรือโถงทางเดิน (hallway), “ทางเท้า” (footpath/pavement/sidewalk), "ทางเดินนอกสถานที่" (trail) และ "ทาง" (path) หรือ โถงภายในอาคาร (enclosed หรือ open area)
คณะกรรมการความมั่นคงแห่งรัฐ (สหภาพโซเวียต)

คณะกรรมการความมั่นคงแห่งรัฐ หรือ เคจีบี (#เปลี่ยนทาง , ,) เป็นอดีตหน่วยงานกลาง ดูแลการข่าว ความมั่นคง ตำรวจสันติบาล และ กิจการชายแดนของสหภาพโซเวียตตั้งแต่ปี พ.ศ. 2497 - 2534 โดยเคจีบีถูกยุบไปหลังจากหัวหน้าเคจีบีได้ร่วมก่อกบฏรัฐบาลประธานาธิบดีกอร์บาชอฟ แต่ไม่สำเร็จ จึงถูกแทนที่โดยสำนักงานความมั่นคงกลาง  แทน
อิบน์ ซีนา

อะบูอาลี อัลฮูซัยน์ บินอับดิลลาฮ์ อิบนุซีนา หรือ แอวิเซนนา (ค.ศ. 980-1037) เป็นนักปราชญ์ชาวเปอร์เซีย ที่มีบทบาทด้านสาธารณสุข เมื่อเกิดวิกฤตการณ์แผ่ระบาดโรคในอาณาจักร เขายังเป็นแพทย์ประจำพระองค์ของเจ้าชายต่าง ๆ ในช่วงบั้นท้ายชีวิตเขาได้เป็นรัฐมนตรีของรัฐ เขายังเขียนหนังสือปทานุกรมคำศัพท์, สารานุกรมศัพท์ ในหัวข้อต่าง ๆ เช่นการแพทย์ ประวัติศาสตร์ธรรมชาติ ดนตรี เศรษฐศาสตร์และรัฐศาสตร์ นอกจากนี้ยังเป็นกวีที่มีผลงานได้รับความนิยมในโลกอาหรับ ผลงานที่สำคัญที่สุดคือ ชุด "Canon of Medicine" ที่นำรากฐานมาจากฮิปโปเครติส อริสโตเติล ไดออสคอริดีส กาเลน และบุคคลสำคัญวงการแพทย์อื่น โดยแทรกทฤษฏีและการสังเกตของเขาเองลงไปด้วย
หนังสืออีกชุดของเขามีเนื้อหาทางด้านเภสัชวิทยาต้นไม้สมุนไพร ถือเป็นตำราพื้นฐานแพทย์ที่สำคัญของโลกมุสลิมและคริสเตียน แต่ทฤษฎีของเขาก็ดูด้อยความเชื่อถือลงเมื่อลีโอนาร์โด ดา วินชี ปฏิเสธตำรากายวิภาคของเขา แพราเซลซัส เผาสำเนาตำรา "Canon of Medicine" ที่ใช้สอนกันในสวิสเซอร์แลนด์ และวิลเลียม ฮาร์วีย์ แพทย์และนักวิทยาศาสตร์ ล้มทฤษฎีของเขาในเรื่องการค้นพบระบบหมุนเวียนโลหิตในร่างกายคน
เทศบาลตำบลบางละมุง

บางละมุง เป็นเทศบาลตำบลแห่งหนึ่งที่ตั้งอยู่ในอำเภอบางละมุง จังหวัดชลบุรี ครอบคลุมพื้นที่หมู่ 1–5 ตำบลบางละมุง (เฉพาะนอกเขตเทศบาลนครแหลมฉบัง) รวมทั้งพื้นที่บางส่วนของหมู่ 6 ตำบลหนองปลาไหล (เฉพาะนอกเขตเมืองพัทยา) และบางส่วนของหมู่ 2 ตำบลตะเคียนเตี้ย
ที่ตั้งและอาณาเขต.
เทศบาลตำบลบางละมุง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ปี พ.ศ. 2507 นายนารถ มนตเสวี ผู้ว่าราชการจังหวัดชลบุรี และพลเอก ป. จารุเสถียร รัฐมนตรีว่าการกระทรวงมหาดไทย พิจารณาท้องที่ตำบลบางละมุงมีตลาด วัด โรงเรียน และชุมนุมชนที่หนาแน่นกระจายทั้งตำบล โดยเฉพาะบริเวณริมทางหลวงแผ่นดินหมายเลข 3 (สุขุมวิท) จึงจัดตั้งตำบลบางละมุงทั้งตำบล เป็น สุขาภิบาลบางละมุง และตั้งสำนักงานของสุขาภิบาล ณ ที่ว่าการอำเภอบางละมุง
ปี พ.ศ. 2534 ทางราชการได้แยกพื้นที่บางส่วนของสุขาภิบาลบางละมุง เฉพาะทิศเหนือของฝั่งคลองบางละมุง ไปรวมตั้งกับพื้นที่ตำบลทุ่งสุขลา กับพื้นที่บางส่วนของตำบลสุรศักดิ์ ตำบลบึง และตำบลหนองขาม ของอำเภอศรีราชาเป็น เทศบาลตำบลแหลมฉบัง ในปีเดียวกันหลังจากแยกพื้นที่บางส่วน สุขาภิบาลบางละมุงได้ปรับเปลี่ยนเขตใหม่ โดยลำดับหมู่บ้านในเขตสุขาภิบาลใหม่เป็น หมู่ 1,3 บ้านโรงโป๊ะ, หมู่ 2 บ้านเนินตาเบี่ยง, หมู่ 4 บ้านบางละมุง และหมู่ 5 บ้านนากลาง ของตำบลบางละมุง กับรับพื้นที่บางส่วนของหมู่ 6 บ้านหนองเกตุน้อย ของสภาตำบลหนองปลาไหลและรับพื้นที่บางส่วนของหมู่ 2 บ้านตะเคียนเตี้ย ของสภาตำบลตะเคียนเตี้ย
ปี พ.ศ. 2542 ได้รับการเปลี่ยนแปลงฐานะจากสุขาภิบาลบางละมุง เป็นเทศบาลตำบลบางละมุง ตามพระราชบัญญัติเปลี่ยนแปลงฐานะของสุขาภิบาลเป็นเทศบาล ด้วยผลของกฎหมาย
สถานศึกษา.
สถานศึกษาในท้องที่เทศบาลตำบลบางละมุง มีสถาบันศึกษาอยู่ 5 แห่ง ศูนย์พัฒนาเด็กเล็กเทศบาลตำบลบางละมุง 1 แห่ง ศูนย์การศึกษานอกโรงเรียนตำบลบางละมุง 1 แห่ง ศูนย์การเรียนชุมชน 1 แห่ง ศูนย์การศึกษาอื่นๆ 2 แห่ง
เทเรนซ์ สแตมพ์

เทเรนซ์ เฮนรี สแตมพ์ (22 กรกฎาคม ค.ศ. 1938 – 17 สิงหาคม ค.ศ. 2025) เป็นนักแสดงภาพยนตร์และละครเวทีชาวอังกฤษ ผู้เคยได้รับการเสนอชื่อเข้าชิงรางวัลนักแสดงนำชายยอดเยี่ยม รางวัลออสการ์ สแตมพ์เป็นที่รู้จักจากบทบาทนายพลซอดใน "ซูเปอร์แมน" (ค.ศ. 1978) เบอร์นาเดต แบสเซนเจอร์ใน "ผู้ชายอะเฮ้ว!" (ค.ศ. 1994) และลูทวิช เบ็ค ใน "ยุทธการดับจอมอหังการ์อินทรีเหล็ก" (ค.ศ. 2008)
เทเรนซ์ สแตมพ์เกิดและเติบโตในย่านอีสต์เอนด์ของลอนดอน บิดาเป็นทหารเรือ จึงเติบโตภายใต้การเลี้ยงดูของมารดา ป้าและยาย โดยใฝ่ฝันจะเป็นนักแสดงมาตั้งแต่เด็ก เขาเริ่มมีผลงานการแสดงครั้งแรกเมื่ออายุ 23 ปีจากผลงานเรื่อง "Billy Budd" กำกับโดยปีเตอร์ อุสตินอฟ ดัดแปลงจากวรรณกรรมของเฮอร์แมน เมลวิลล์ และมีชื่อเสียงโด่งดังในระดับนานาชาติตั้งแต่ผลงานชิ้นแรก ได้รับการเสนอชื่อเช้าชิงรางวัลออสการ์ และรางวัลบาฟตา และได้รับรางวัลลูกโลกทองคำในสาขานักแสดงหน้าใหม่ ประจำปี ค.ศ. 1962 โดยในปีเดียวกันนั้น เขาได้แสดงในภาพยนตร์เรื่อง "Term of Trial" ประกบคู่กับลอว์เรนซ์ โอลิเวียร์
เทเรนซ์ สแตมพ์ได้ร่วมงานกับผู้กำกับภาพยนตร์ชั้นนำอีกหลายคน เช่น วิลเลียม ไวย์เลอร์ โจเซฟ โลซีย์ จอห์น เชลสซิงเจอร์ เฟเดอริโก เฟลลินี ปิแอร์ เปาโล พาโซลินี ไมเคิล ชิมิโน โอลิเวอร์ สโตน ฯลฯ
ด้านชีวิตส่วนตัว เทเรนซ์ สแตมพ์เคยออกเดทและใช้ชีวิตอยู่กับจูลี คริสตี นักแสดงอังกฤษ บริจิตต์ บาร์โดต์ นักแสดงฝรั่งเศส และสมรสกับนักเภสัชวิทยาชาวออสเตรเลีย-สิงคโปร์ ชื่ออลิซาเบธ เป็นเวลา 6 ปีระหว่าง ค.ศ. 2002 ถึง 2008 สแตมพ์เสียชีวิตใน ค.ศ. 2025 ขณะอายุได้ 87 ปี
ถ้ำ

ถ้ำ คือโพรงที่ลึกเข้าไปในภูเขา หรือเป็นช่องที่เป็นโพรงลึกเข้าไปในพื้นดินหรือภูเขา มีขนาดใหญ่พอที่มนุษย์สามารถเข้าไปได้ เกิดขึ้นตามธรรมชาติ โดยทั่วไปถ้ำเกิดในหินปูนที่มีน้ำใต้ดินไหลผ่านกัดเซาะ ซึ่งมักพบตามภูเขาหินปูนหรือ ภูเขาชายฝั่งทะเล นอกจากนี้ยังมีถ้ำที่ใช้เป็นที่อยู่อาศัยของมนุษย์ในยุคสังคมบุพกาล
 มนุษย์เริ่มอาศัยอยู่ในถ้ำตั้งแต่ยุคหินเก่า เพื่อให้เป็นที่หลบภัยธรรมชาติ และภัยจากสัตว์ร้าย ปัจจุบันก็ยังพบว่ามีชาวจีนภาคเหนือหลายร้อยคนอาศัยอยู่ในบ้านถ้ำบนที่ราบสูงดินเลิสส์
สิ่งที่น่าสนใจในถ้ำ.
หินงอก.
ตะกอนหินปูนที่จัดตัวเป็นแท่งสูงจากพื้นถ้ำขึ้นไปหาเพดานถ้ำ เกิดจากหยดน้ำที่ไหลออกจากหินย้อยเมื่อหล่นถึงพื้นถ้ำจะเกิดการสูญเสียคาร์บอนไดออกไซด์ ทำให้สารประกอบคาร์บอเนตเกิดการสะสมตัวและค่อยๆ สูงขึ้นจากพื้นถ้ำ
หินย้อย.
ตะกอนหินปูนที่จับตัวเป็นแท่งหรือแผ่นย้อยลงมาจากเพดานถ้ำ เกิดจากน้ำใต้ดินที่มีหินปูนละลายอยู่หยดลงมาจากรอยแตกบนเพดานถ้ำ และเมื่อน้ำสูญเสียก๊าซคาร์บอนไดออกไซด์ออกไปก็จะทำให้เกิดสารประกอบคาร์บอเนตเริ่มสะสมตัวทีละน้อย และพอกยาวลงมาจากเพดานเรื่อยๆ โดยปกติมักมีลักษณะเป็นหลอดกลวงอยู่ตรงกลาง
เสาหิน.
ลักษณะของหินที่เป็นแท่งหรือเสายาวจากพื้นถ้ำจรดเพดานถ้ำ เกิดจากหินงอกหินย้อยมาบรรจบกัน
หลอดหินย้อย.
สารหินปูนที่จัดตัวเป็นหลอดหรือท่อย้อยลงมาจากเพดานถ้ำ สารประกอบคาร์บอเนตที่เกิดจะมีการเรียงตัวของผลึกในแนวยาวและย้อยลงมาทำให้มีความยาวเพิ่มขึ้น ทำให้ดูคล้ายหลอดกลวงที่มีน้ำหยดออกมา
หินปูนฉาบ.
ตะกอนที่เกิดจากน้ำที่มีสารประกอบคาร์บอเนตไหลเป็นแผ่นบางๆ บนพื้นผิวของพื้นถ้ำ ซึ่งมักจะประกอบไปด้วยหินทราเวอร์ทีน ซึ่งเป็นอีกรูปหนึ่งของสารประกอบคาร์บอเนต
ม่านถ้ำ.
เกิดจากน้ำที่มีสารคาร์บอเนตสูงที่ไหลตามผนังที่เอียงซึ่งเกิดจากแรงตึงผิวของน้ำ เมื่อน้ำเกิดสูญเสียก๊าซคาร์บอนไดออกไซด์จึงทำให้เกิดการตกตะกอนของสารประกอบคาร์บอเนต มีลักษณะเป็นแผ่นบางๆ ย้อยลงมาจากผนังถ้ำดูคล้ายม่าน บางแห่งจะมีสีน้ำตาลแดงสลับกับสีขาวหรือเหลืองอ่อนมีชื่อเรียกเฉพาะว่า ม่านเบคอน
ไข่มุกถ้ำ.
เกิดขึ้นจากการสะสมแคลไซต์หรืออาราโกไนต์ขนาดเล็กที่เกิดจากการตกตะกอนที่มีศูนย์กลางรอบนิวเคลียส สัมผัสกับน้ำที่ไหลจะทำให้พื้นผิวของไข่มุกถ้ำเงาวาว มีสารประกอบด้วยแคลไซต์เป็นหลัก มีลักษณะเป็นทรงกลมเป็นไข่มุกขนาดเล็ก มักพบในถ้ำหินปูน หากสัมผัสกับอากาศ อาจทำให้เสื่อมสภาพและดูหยาบได้
สัตว์ในถ้ำ.
สัตว์ในถ้ำแบ่งออกเป็น 3 ชนิด ได้แก่
ซันตาเรปาราตา ฟลอเรนซ์

วัดซานตาเรพาราตา  เป็นคริสต์ศาสนานิกายโรมันคาทอลิกที่เดิมมีฐานะเป็นมหาวิหาร ที่ตั้งอยู่ที่เมืองฟลอเรนซ์ในประเทศอิตาลี เป็นวัดที่อุทิศให้แก่นักบุญเรพาราตา
ซันโตสปีรีโต ฟลอเรนซ์

โบสถ์ซันโตสปีรีโต หรือ บาซิลิกาซันตามาเรียเดลซันโตสปีรีโต  เป็นโบสถ์โรมันคาทอลิกที่มีฐานะเป็นบาซิลิกา ที่ตั้งอยู่ที่เมืองฟลอเรนซ์ในประเทศอิตาลี สถาปัตยกรรมที่เห็นอยู่ในปัจจุบันเป็นแบบฟื้นฟูศิลปวิทยา
โบสถ์ซันโตสปีรีโตสร้างบนซากโบสถ์เดิมที่เคยเป็นคอนแวนต์ของคณะออกัสติเนียนตั้งแต่คริสต์ศตวรรษที่ 13 แต่มาถูกทำลายโดยเพลิงไหม้ในปี ค.ศ. 1471 ฟีลิปโป บรูเนลเลสกีเริ่มออกแบบโบสถ์ใหม่ในปี ค.ศ. 1428 แต่สร้างไม่เสร็จจนเมื่อบรูเนลเลสกีเสียชีวิตไปแล้ว
สถาปัตยกรรมแบบปัลลาดีโอ

สถาปัตยกรรมแบบปัลลาดีโอ  หมายถึงลักษณะของสถาปัตยกรรมตะวันตกที่มาจากการออกแบบโดยอันเดรอา ปัลลาดีโอ (ค.ศ. 1508–1580) สถาปนิกชาวเวนิส คำว่า "แบบปัลลาดีโอ" โดยทั่วไปแล้วมักจะหมายถึงลักษณะของสิ่งก่อสร้างที่ได้รับอิทธิพลมาจากการออกแบบของปัลลาดีโอเอง สิ่งก่อสร้างในปัจจุบันที่จัดอยู่ในกลุ่มสถาปัตยกรรมลักษณะนี้วิวัฒนาการมาจากปรัชญาการออกแบบของปัลลาดีโอ งานของปัลลาดีโอมีพื้นฐานมาจากความสมมาตร ความมีทัศนมิติ และคุณค่าของสถาปัตยกรรมการก่อสร้างวัดของกรีกและโรมันโบราณ ตั้งแต่คริสต์ศตวรรษที่ 17 การตีความหมายของสถาปัตยกรรมคลาสสิกกลายมาเป็นลักษณะสถาปัตยกรรมที่เรียกว่า "คตินิยมปัลลาดีโอ" (Palladianism) ลักษณะนี้วิวัฒนาการต่อมาจนกระทั่งถึงคริสต์ศตวรรษที่ 18
"คตินิยมปัลลาดีโอ" กลายเป็นนิยมกันอยู่ระยะหนึ่งในบริเตนระหว่างกลางคริสต์ศตวรรษที่ 17 เมื่อมาถึงต้นคริสต์ศตวรรษที่ 18 ลักษณะนี้ก็หวนกลับมาเป็นที่นิยมไม่แต่ในอังกฤษแต่ยังในหลายประเทศทางตอนเหนือของยุโรปด้วย ต่อมาก็ลดความนิยมลงในยุโรป แต่ไปนิยมกันในทวีปอเมริกาเหนือโดยเฉพาะในสิ่งก่อสร้างที่ออกแบบโดยทอมัส เจฟเฟอร์สัน
สถาปัตยกรรมแบบปัลลาดีโอยังคงเป็นที่นิยมกันทั่วไปในยุโรปตลอดคริสต์ศตวรรษที่ 19 และ 20 มักจะในการออกแบบสิ่งก่อสร้างทางราชการหรือทางสารธารณะ ตั้งแต่ครึ่งหลังของ คริสต์ศตวรรษที่ 19 ก็มีสถาปัตยกรรมการฟื้นฟูกอทิกเข้ามาเป็นคู่แข่ง ลักษณะหลังนี้สนับสนุนโดยสถาปนิกเช่นออกัสตัส พิวจิน (Augustus Pugin) ที่คำนึงถึงที่มาจากวัดโบราณที่ถือว่าเป็นลักษณะ "นอกศาสนา" เกินไปสำหรับผู้นับถือโปรเตสแตนต์และแองโกล-คาทอลิก แต่กระนั้นสถาปัตยกรรมแบบปัลลาดีโอก็ยังคงเป็นที่นิยมและวิวัฒนาการตลอดมา ซึ่งจะเห็นได้จากการออกแบบสถาปัตยกรรมสมัยใหม่ในปัจจุบันในลักษณะหน้าจั่ว ความสมมาตร และความได้สัดส่วน
สถาปัตยกรรมแบบปัลลาดีโอมีลักษณะหนา ดูทึบทึม อาคารหลายแห่งในประเทศไทยที่มีสถาปัตยกรรมรูปแบบนี้ ได้แก่ กระทรวงกลาโหม, หน่วยบัญชาการรักษาดินแดน, อาคารศุลกสถาน เป็นต้น
หมูหริ่ง

หมูหริ่ง, หมูหรึ่ง หรือ หมูดิน  เป็นสัตว์เลี้ยงลูกด้วยนมขนาดกลางชนิดหนึ่ง มีชื่อวิทยาศาสตร์ว่า "Arctonyx collaris" อยู่ในวงศ์ Mustelidae อันเป็นวงศ์เดียวกับเพียงพอนหรือวีเซล โดยที่หมูหริ่งอยู่ในสกุล "Arctonyx" นับเป็นสิ่งมีชีวิตเพียงชนิดเดียวเท่านั้นที่อยู่ในสกุลนี้ที่ยังสืบเผ่าพันธุ์มาจนถึงปัจจุบัน
ลักษณะ.
หมูหริ่งมีรูปร่างอ้วนใหญ่และขนยาว หูและหางค่อนข้างสั้น มีเล็บเท้าหน้ายาวและแข็งแรงแลเห็นได้ชัดเจน ใช้สำหรับขุดดิน จมูกยื่นยาวออกมาคล้ายจมูกหมูช่วยในการดุนขุดคุ้ยดินหาอาหารคล้ายหมูป่า อันเป็นที่มาของชื่อ มีขนตามลำตัวสีเหลือง เทาและดำ โดยสีขนจะเปลี่ยนไปตามฤดูกาล ขนบริเวณคาง ขาหน้า หัวไหล่ หลัง และขาเป็นสีดำ มีแถบสีขาวบริเวณแก้มและหน้าผาก เมื่อโตเต็มวัยจะมีน้ำหนักประมาณ 7–14 กิโลกรัม ความยาวลำตัวและหัว 65–104 เซนติเมตร หมูหริ่งจึงถือเป็นสัตว์ที่มีขนาดใหญ่ที่สุดในวงศ์ Mustelidae ที่พบในทวีปเอเชีย
นิเวศวิทยาและพฤติกรรม.
สามารถปรับตัวอาศัยอยู่ได้ในสภาพแวดล้อมที่หลากหลายทั้งป่าดิบที่ราบต่ำ, ป่าดิบชื้น และป่าไผ่ที่มีความสูงถึง 3,500 เมตร จากระดับน้ำทะเล สามารถกินอาหารได้หลายประเภท เช่น ผลไม้, หน่อไม้ ,รากพืช, ไส้เดือน, แมลง ชนิดต่าง ๆ , กิ้งกือ, สัตว์เลี้ยงลูกด้วยนมขนาดเล็ก เป็นต้น โดยทั่วไปมักจะออกหากินในเวลากลางคืน และหลบนอนพักตามโพรงดินที่มีทางเข้าออกได้หลายทาง ที่ขุดไว้ในเวลากลางวัน หากินและอยู่อาศัยตามลำพัง ยกเว้นในฤดูผสมพันธุ์ที่อาจอยู่เป็นคู่ ประสาทตาไม่ค่อยดีนัก จึงมีประสาทการดมกลิ่นที่ดีเยี่ยมเป็นสิ่งทดแทน มีนิสัยที่ค่อนข้างดุ เมื่อพบศัตรูจะพองขนตั้งชันและสามารถยืนสองขาได้เหมือนหมี อีกทั้งยังมีกลิ่นตัวเหม็นรุนแรงเป็นสิ่งใช้ขับไล่ศัตรูอีกด้วย ในสมัยอดีต มนุษย์ใช้ประโยชน์จากหมูหริ่งด้วยการสกัดทำน้ำมันได้ด้วย
มีฤดูผสมพันธุ์ในช่วงปลายฤดูหนาวจนถึงฤดูร้อน ตั้งท้องนานราว 6 เดือน ออกลูกครั้งละ 2–4 ตัว และมีอายุยืนประมาณ 6–7 ปี
การแพร่กระจายพันธุ์.
หมูหริ่งพบแพร่กระจายพันธุ์ตั้งแต่เนปาล, ภูฏาน, อินเดีย, จีน, พม่า, ภูมิภาคอินโดจีน ไปจนถึงเกาะสุมาตรา สำหรับในประเทศไทยพบได้ทุกภูมิภาค อาทิ อุทยานแห่งชาติเขาลำปี-หาดท้ายเหมือง จังหวัดพังงา, อุทยานแห่งชาติเขาใหญ่ เป็นต้น 
ปัจจุบันเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
คณิตศาสตร์ประกันภัย

คณิตศาสตร์ประกันภัย  เป็นศาสตร์ที่ผสมผสานระหว่างสถิติศาสตร์และคณิตศาสตร์ เกี่ยวกับการคาดคะเนความเสี่ยงที่อาจเกิดขึ้นในอนาคต โดยทำให้เหตุการณ์ในอนาคตเป็นเหตุเป็นผลในรูปของการเงิน โดยการพัฒนาตัวแบบทางคณิตศาสตร์มาประเมินสถานการณ์ทางธุรกิจ โดยคิดถึงความไม่แน่นอนของเหตุการณ์ และสามารถที่จะวิเคราะห์เหตุการณ์ในอดีต ประเมินความเสี่ยงในปัจจุบัน และสร้างโมเดลคาดการณ์เหตุการณ์ที่อาจเกิดขึ้นได้ในอนาคต ซึ่งก็ทำงานได้ในองค์กรที่แตกต่างกัน คือ บริษัทประกันชีวิต, บริษัทให้คำปรึกษา, บริษัทประกันวินาศภัย และบริษัททางการเงินอื่นๆ 
"คณิตศาสตร์ประกันภัย (actuarial science)" เป็นสาขาวิชาที่เกี่ยวเนื่องกับวิชาต่างๆหลายด้าน เช่น คณิตศาสตร์ (mathematics), ทฤษฎีความน่าจะเป็น (probability), สถิติศาสตร์ (statistics), การเงิน (finance), เศรษฐศาสตร์ (economics) และการโปรแกรมคอมพิวเตอร์ (computer programming) เป็นต้น มหาวิทยาลัยในประเทศไทยมีเปิดหลักสูตรนี้น้อยมากเนื่องจากต้องศึกษาวิชาในหลายๆด้าน แต่ปัจจุบันสาขาวิชานี้กำลังเป็นที่นิยมและต้องการ ของตลาดทั้งในและต่างประเทศ
ทอมบอย

ทอมบอย  หรือ ทอม หมายถึงเด็กผู้หญิงที่แสดงออกซึ่งลักษณะหรือพฤติกรรมบางประการซึ่งถูกมองว่าเป็นบทบาททางเพศของเด็กผู้ชาย รวมไปถึงการสวมใส่เสื้อผ้าของผู้ชายและเข้ารวมกิจกรรมซึ่งโดยธรรมชาติแล้ว มีหลายวัฒนธรรมมองว่าเป็นของผู้ชายเท่านั้น
ประวัติ.
ในอดีต ทอมบอยเคยถูกจำกัดความโดยรูปแบบการแต่งกายที่เป็นเพศหญิงน้อยกว่าปกติ รวมไปถึงการสวมใส่เสื้อผ้าสำหรับผู้ชาย รวมไปถึงการมีแรงคล่องแคล่วมากกว่าผู้หญิงอื่น นอกจากนี้ มักมีความโดดเด่นตรงที่แสดงความสนใจอย่างมากในด้านวิทยาศาสตร์และเทคโนโลยี ในปัจจุบัน เนื่องจากการมีอยู่ทั่วไปของเสื้อผ้าหญิงเดิม เช่น ชุดกระโปรง เสื้อและกระโปรงได้ลดลงในหมู่ผู้หญิงตะวันตก ความแตกต่างนี้ได้เข้ามาเป็นส่วนหนึ่งของพฤติกรรมมากขึ้นเรื่อย ๆ การได้รับความนิยมเพิ่มขึ้นของการจัดกีฬาผู้หญิงและกิจกรรมซึ่งแต่เดิมเคยจัดให้เฉพาะผู้ชายเท่านั้น ได้รับการยอมรับอย่างกว้างขวางในปัจจุบัน จึงมีผลกระทบต่อคำว่า "ทอมบอย" น้อยลง
มีความแตกต่างระหว่างทอมบอยและเลสเบี้ยน คือ ในขณะที่ทอมบอยมากคนจะแสดงความเป็นเลสเบี้ยนในช่วงวัยรุ่นหรือวัยผู้ใหญ่ แต่การแสดงพฤติกรรมเพศชายไม่ใช่ตัวบ่งชี้รสนิยมทางเพศของผู้นั้นอย่างแท้จริง
ในช่วงประวัติศาสตร์ ทอมบอยได้ต่อสู้กับการประณามโดยเชื่อว่าเป็นเลสเบี้ยนหรือถูกกล่าวหาว่าต้องการเป็นผู้ชาย ฐานคติทั้งสองนี้ได้รับการพิสูจน์ว่าไม่เป็นความจริงโดยจิตวิทยายุคคริสต์ศตวรรษที่ 21 ซึ่งได้สร้างสภาพปกติของประสบการณ์ทอมบอยในหมู่เด็กผู้หญิงในทุกลักษณะ อย่างไรก็ตาม ในหลายกรณี ระยะทอมบอยเป็นการแสดงให้เห็นอย่างแรกของการผจญภัยชีวิตที่มีทั้งสองเพศ
นักวิชาการเพศ จูดิธ ฮัลเบอร์สตัม ค้นพบว่าในขณะที่การท้าทายบทบาททางเพศมักจะได้รับความยินยอมในเด็กผู้หญิง แต่ผู้ใหญ่และวัยรุ่นที่แสดงพฤติกรรมเพศชายมักจะได้รับการปราบปรามและลงโทษ
สำหรับประเทศไทยตั้งแต่โบราณถึงยุค 80 ตอนต้น สรรพนามแบบชาวบ้านที่ใช้เรียกผู้หญิงที่ทำตัวเป็นผู้ชายโดยเด่นชัดทั้งจากการแต่งตัวและลักษณะท่าทางจะเรียกว่า กระเทียม ซึ่งคล้องจองพ้องเสียงกับสรรพนามว่า กะเทย ที่ใช้เรียกผู้ชายที่ทำตัวเป็นผู้หญิงโดยเด่นชัด สำหรับสาเหตุที่คนไทยสมัยก่อนนำคำว่า กระเทียม มาใช้เป็นสรรพนามเรียก ก็เนื่องมาจากลักษณะของกลีบกระเทียมมีลักษณะคล้ายหรือเหมือนกับ อวัยวะเพศหญิง นั่นเอง ต่อมาในยุค 80 ตอนปลาย นิยมใช้สรรพนามทับศัพท์ภาษาต่างประเทศว่า ทอมบอย ซึ่งมีที่มาจากภาพยนตร์ต่างประเทศที่เข้ามาฉายในประเทศไทยในยุคนั้น
วิลโลว์ สมิท

วิลโลว์ สมิธ  หรือชื่อเต็ม วิลโลว์ คามิลล์ เรจน์ สมิธ  เกิดเมื่อวันที่ 31 ตุลาคม ค.ศ. 2000 เป็นนักร้องและนักแสดงชาวอเมริกัน เธอเป็นบุตรสาวของวิลล์ สมิธและเจดา พิงคิตต์ สมิท เธอมีผลงานแสดงครั้งแรกในภาพยนตร์ในปี ค.ศ. 2007 เรื่อง "I Am Legend" และประสบความสำเร็จจากภาพยนตร์ "" ซึ่งทำให้เธอได้รับรางวัลยังอาร์ทิสอวอร์ด ในสาขาแสดงภาพยนตร์ นอกจากนี้เธอยังเป็นน้องสาวของ เทรย์ สมิธ และ เจเดน สมิธ อีกด้วย
นอกเหนือจากการแสดงแล้ว เธอยังมีผลงานด้านดนตรี โดยในฤดูใบไม้ร่วง ค.ศ. 2010 ออกซิงเกิลที่ชื่อ "Whip My Hair" โดยเซ็นสัญญากับค่ายเพลงของเจย์-ซี ที่ชื่อค่าย ร็อกเนชัน ด้านทางชีวิตส่วนตัว สมิธได้เปิดเผยอัตลักษณ์ทางเพศว่าเธอเป็น ไบเซ็กซวล
ร็อกเนชัน

ร็อกเนชัน  เป็นบริษัทอเมริกัน จัดการด้านการทำซ้ำของดนตรีและความบันเทิง ดูและเรื่องศิลปิน นักแต่งเพลง โปรดิวเซอร์ วิศวกรดนตรี ทัวร์คอนเสิร์ต การทำของที่ระลึก ธุรกิจภาพยนตร์และโทรทัศน์ ธุรกิจใหม่ และเป็นค่ายเพลง ก่อตั้งโดยเจย์-ซี
ศิลปิน.
<templatestyles src="Div col/styles.css"/>
ลี มาร์วิน

ลี มาร์วิน  (19 กุมภาพันธ์ ค.ศ. 1924 - 29 สิงหาคม ค.ศ. 1987) เป็นนักแสดงชาวอเมริกัน เป็นที่รู้จักกับเสียงแหบห้าว ผมสีขาว ด้วยส่วนสูง 6 ฟุต 2 นิ้ว เดิมทีมาร์วินรับบทสมทบ ส่วนมากเป็นบทตัวร้าย ทหารและบทตัวละครโหดร้าย แต่เมื่อเขาได้รับรางวัลออสการ์ สาขานักแสดงนำชายยอดเยี่ยม จาก 2 บทบาทในภาพยนตร์เรื่อง "Cat Ballou" (1965) ก็ทำให้เขาได้รับบทคนดีและเห็นอกเห็นใจมากขึ้น
เรือพิฆาต

เรือพิฆาต  เป็นคำศัพท์เฉพาะทางของกองทัพเรือซึ่งหมายถึงเรือรบที่รวดเร็วและคล่องแคล่ว มีระยะทำการไกล มีหน้าที่คุ้มกันเรือขนาดใหญ่ในกองเรือรบ ขบวนเรือ หรือ หมู่เรือบรรทุกอากาศยาน โดยปกป้องจากเรือรบที่มีขนาดเล็กกว่า มีระยะยิงที่สั้นแต่ทรงพลัง (แต่เดิมคือเรือตอร์ปิโด, ต่อมาภายหลังเป็นเรือดำน้ำและอากาศยาน)
พยานบุคคล

พยานบุคคล หรือมักเรียกสั้น ๆ ว่า พยาน  หมายถึง ผู้รู้เห็นด้วยประสาทสัมผัสของตนซึ่งการกระทำความผิดอาญาหรือเหตุการณ์สำคัญอื่น ๆ เช่น ได้เห็นด้วยตา ได้ฟังด้วยหู ได้ดมด้วยจมูก หรือได้สัมผัสด้วยมือ ของตนเอง และเพราะฉะนั้น จึงสามารถให้รายละเอียดสำคัญเกี่ยวกับเหตุการณ์เช่นว่านั้นได้ อันพยานบุคคลที่ได้รับทราบข้อมูลข่าวสารมาด้วยตนเองนั้น เรียกว่า "ประจักษ์พยาน" 
พยานทั้งหลายมักได้รับเบิกตัวขึ้นศาลเพื่อให้การในการพิจารณาคดี การเรียกพยานให้ปรากฏตัวต่อศาลนั้น ศาลจะใช้ "หมายเรียกพยาน"  หรือหากคู่ความนำพยานมาเบิกความต่อศาลเอง จะเรียกว่า "พยานนำ" ในต่างประเทศ คดีบางประเภท โจทก์หรือจำเลย หรือผู้แทน เช่น ทนายความ ก็มีอำนาจออกหมายเรียกพยานได้
พยานที่เชี่ยวชาญในศาสตร์ต่าง ๆ หากศาลเป็นผู้แต่งตั้ง เรียกว่า "พยานผู้เชี่ยวชาญ"  แต่หากคู่ความเป็นฝ่ายนำมาเอง เรียกว่า "ผู้มีความรู้เชี่ยวชาญ" 
การสืบพยานบุคคลตามกฎหมายไทย
การสืบพยานบุคคลตามกฎหมายไทยนั้น ไม่ได้จำกัดอายุขั้นต่ำของพยานบุคคลไว้ แต่ผู้ที่จะเป็นพยานบุคคลจะต้องสามารถเข้าใจและตอบคำถามได้ แม้แต่ผู้หูหนวก เป็นใบ้ ก็สามารถเป็นพยานได้ และจะต้องเป็นประจักษ์พยาน ได้รู้เห็นเรื่องนั้นมาโดยตรง ส่วนพยานบอกเล่านั้นโดยหลักแล้วห้ามรับฟัง เว้นแต่ ตามสภาพ ลักษณะ แหล่งที่มา และข้อเท็จจริงแวดล้อมของพยานบอกเล่านั้น น่าเชื่อว่าจะพิสูจน์ความจริงได้ หรือ มีเหตุจำเป็นเนื่องจากไม่สามารถนำประจักษ์พยานมาเป็นพยานได้ และมีเหตุผลสมควรเพื่อประโยชน์แห่งความยุติธรรมที่จะรับฟังพยานบอกเล่านั้น 
ในคดีแพ่ง คู่ความสามารถอ้างคู่ความอีกฝ่ายเป็นพยานได้ แต่ในคดีอาญา กฎหมายห้ามไม่ให้โจทก์อ้างจำเลยเป็นพยาน
ก่อนเบิกความ พยานจะต้องสาบานตนตามลัทธิศาสนาหรือจารีตประเพณีแห่งชาติของตน หรือกล่าวคำปฏิญาณว่าจะให้การตามความสัตย์จริงเสียก่อน เว้นแต่มีเอกสิทธิไม่ต้องสาบาน หากพยานเบิกความโดยไม่ได้สาบานตน และไม่ใช่ผู้มีเอกสิทธิแล้ว ศาลก็รับฟังพยานนั้นไม่ได้
ในการสอบถามพยาน ศาลจะเป็นผู้ถามรายละเอียดก่อน จากนั้นจะให้ฝ่ายอ้างพยานซักถาม และให้อีกฝ่ายถามค้านเพื่อทำลายน้ำหนักพยาน และฝ่ายที่อ้างพยานถามอีกครั้งหนึ่งเพื่อปิดช่องโหว่จากการถามค้าน เรียกว่าถามติง ทั้งนี้ การซักถามและถามติงห้ามใช้คำถามนำ และการถามติงจะต้องเป็นการถามที่เกี่ยวกับเรื่องที่ถูกถามค้าน เมื่อถามติงแล้วหากจะถามพยานเพิ่มเติม จะต้องได้รับอนุญาตจากศาล
การเบิกความจะต้องเบิกความด้วยวาจา และห้ามอ่านข้อความที่เขียนมา ยกเว้นศาลอนุญาตหรือเป็นพยานผู้เชี่ยวชาญที่ศาลแต่งตั้งสามารถทำความเห็นเป็นหนังสือต่อศาลได้ แต่ในคดีอาญา พยานผู้เชี่ยวชาญที่ทำความเห็นเป็นหนังสือต่อศาลก็ต้องมาศาลเพื่อเบิกความประกอบด้วย 
ทั้งนี้ การสืบพยานบุคคล สามารถใช้วิธียื่นบันทึกถ้อยคำยืนยันข้อเท็จจริงหรือความเห็นแทนการซักถามได้ แต่จะต้องได้รับอนุญาตจากศาลและมาศาลเพื่อให้อีกฝ่ายถามค้าน หรือจะใช้วิธีประชุมทางจอภาพก็ได้ แต่ในคดีอาญา การส่งบันทึกถ้อยคำสามารถทำได้เฉพาะกรณีพยานอยู่ต่างประเทศ และการประชุมทางจอภาพสามารถทำได้ภายในประเทศไทยเท่านั้น
อนึ่ง การที่ศาลไปสืบพยานนอกศาล (โดยศาลนั้นเอง หรือหากเป็นคดีแพ่งก็สามารถมอบหมายให้เจ้าหน้าที่ดำเนินการได้) เรียกว่า การเดินเผชิญสืบ ส่วนการที่ศาลให้ศาลอื่นสืบพยานให้ เรียกว่า การส่งประเด็นไปสืบ
โรงเรียนวัดกิ่งแก้ว (เทวะพัฒนาคาร)

โรงเรียนวัดกิ่งแก้ว เป็นโรงเรียนขยายโอกาสในจังหวัดสมุทรปราการ ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ.
โรงเรียนวัดกิ่งแก้ว (เทวะพัฒนาคาร) ก่อตั้งโดยพระครูกรุณาวิหารี (เผือก) อดีตเจ้าอาวาสวัดกิ่งแก้ว พร้อมกับหน่วยราชการ ภายใต้การนำขุนพำนักชนบท นายอำเภอบางพลีในขณะนั้น ได้ร่วมกันจัดตั้งและเปิดทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 เปิดทำการเรียนการสอนเมื่อวันที่ 16 มิถุนายน 2472 มีนายลัทธิ์ อ่อนละมุล เป็นครูใหญ่คนแรก
ที่ตั้ง/ข้อมูลทั่วไป.
โรงเรียนวัดกิ่งแก้ว (เทวะพัฒนาคาร) ตั้งอยู่เลขที่ 300 หมู่ที่ 13 ตำบลราชาเทวะ อำเภอบางพลี จังหวัดสมุทรปราการ สังกัดสำนักงานเขตพื้นที่การศึกษาประถมศึกษาสมุทรปราการ เขต 2 รหัสไปรษณีย์ 10540 โทรศัพท์ 02-1782334 โทรสาร 02-7388491 เปิดสอนระดับชั้นประถมศึกษาปีที่ 1 ถึงระดับชั้นมัธยมศึกษาปีที่ 3 มีเนื้อที่ 11 ไร่ เขตพื้นที่บริการ ตำบลบางพลีใหญ่ หมู่ที่ 15 และ 16 ตำบลราชาเทวะ หมู่ที่ 4, 5, 6, 9, 11 และ 13
เอกซ์บอกซ์เกมสตูดิโอส์

เอกซ์บอกซ์เกมสตูดิโอส์ (หรือที่แต่ก่อนเรียกว่า ไมโครซอฟท์เกม, ไมโครซอฟท์เกมสตูดิโอส์ และ ไมโครซอฟท์สตูดิโอส์) เป็นตราสินค้าที่ไมโครซอฟท์เป็นเจ้าของ ก่อตั้งขึ้นในปี พ.ศ. 2543 โดยแยกตัวออกจากกลุ่มเกมภายในเพื่อพัฒนาและจัดจำหน่ายวิดีโอเกมสำหรับไมโครซอฟท์ วินโดวส์ นับตั้งแต่มีการขยายเพื่อรวมเกมและความบันเทิงแบบอินเทอร์แอคทีฟอื่น ๆ สำหรับแพลตฟอร์มเอกซ์บอกซ์, วินโดวส์โมบาย และแพลตฟอร์มมือถืออื่น ๆ และพอร์ทัลบนเว็บ เมื่อสตูดิโอเติบโตขึ้นจึงเริ่มเข้าซื้อและยกเลิกกรรมสิทธิ์ในสตูดิโออื่น ๆ อีกหลายแห่งและเป็นองค์กรหลักของสตูดิโออื่น ๆ อีก 13 แห่ง
สตูดิโอได้เปลี่ยนโฉมตัวเองเมื่อวันที่ 5 กุมภาพันธ์ 2562 ในชื่อเอกซ์บอกซ์เกมสตูดิโอส์เพื่อสะท้อนถึงความตั้งใจของไมโครซอฟท์ในการใช้แบรนด์เอกซ์บอกซ์ เพื่อรองรับการเล่นเกมในทุกอุปกรณ์ที่รองรับ
โรงพยาบาลนราธิวาสราชนครินทร์

โรงพยาบาลนราธิวาสราชนครินทร์ เป็นโรงพยาบาลของรัฐ สังกัดกระทรวงสาธารณสุข โดยดำเนินงานร่วมกับคณะแพทยศาสตร์ มหาวิทยาลัยนราธิวาสราชนครินทร์ มีเนื้อที่ 71 ไร่ 90 ตารางวา
ประวัติ.
โรงพยาบาลนราธิวาสราชนครินทร์เป็นโรงพยาบาลทั่วไป ขนาด 400 เตียง ตั้งอยู่ ณ เลขที่ 180 ถนนระแงะมรรคา ตำบลบางนาค อำเภอเมืองนราธิวาส จังหวัดนราธิวาส มีเนื้อที่รวมทั้งสิ้น 71 ไร่ 90 ตารางวา เปิดให้บริการด้านสุขภาพอนามัยแก่ประชาชนในพื้นที่จังหวัดนราธิวาส และจังหวัดใกล้เคียง เมื่อ พ.ศ. 2484 แรกเริ่มเป็นเพียงสุขศาลาเท่านั้น จวบจน พ.ศ. 2495 กระทรวงสาธารณสุขได้ยกฐานะขึ้นเป็นโรงพยาบาลชื่อว่า "โรงพยาบาลนราธิวาสราชนครินทร์" โดยมีนายแพทย์สุรินทร์ พรหมพิทักษ์ เป็นผู้อำนวยการคนแรก ขณะนั้นมีเตียงผู้ป่วย 16 เตียง ต่อมาได้ดำเนินการพัฒนาเรื่อย ๆ ตามแผนพัฒนาเศรษฐกิจและสังคมแห่งชาติ ฉบับที่ 1 - 4 จนมีขีดความสามารถตามมาตรฐานของโรงพยาบาลทั่วไป กระทรวงสาธารณสุข 
ครั้นเมื่อสมเด็จพระเจ้าพี่นางเธอ เจ้าฟ้ากัลยาณิวัฒนา ทรงได้รับพระกรุณาโปรดเกล้าฯ ให้สถาปนาพระอิสริยศักดิ์ขึ้นเป็นเจ้าฟ้าต่างกรมฝ่ายใน มีพระนามว่าสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ โรงพยาบาลนราธิวาสโดยคณะกรรมการบริหาร โรงพยาบาลต่างมีความเห็นว่าเพื่อเป็นเกียรติ ศักดิ์และศรีของโรงพยาบาล เห็นควรเปลี่ยนชื่อของโรงพยาบาลใหม่ จึงได้ประสานไปยังกระทรวงสาธารณสุข เพื่อขออนุญาตกราบบังคมทูลขอพระราชทานพระนามใหม่ของโรงพยาบาล ความทราบฝ่าบาทแล้ว ทรงพระกรุณาโปรดเกล้าฯ พระราชทานนามว่า "โรงพยาบาลนราธิวาสราชนครินทร์" เมื่อวันที่ 28 กุมภาพันธ์ พ.ศ. 2540
ปัจจุบันพยาบาลนราธิวาสราชนครินทร์ ได้ยกฐานะเป็นโรงพยาบาลศูนย์ตติยภูมิระดับต้น เมื่อวันที่ 26 มีนาคม พ.ศ. 2552 และผ่านการประเมินคุณภาพโรงพยาบาลมาตรฐาน ของสถาบันพัฒนาและรับรองคุณภาพโรงพยาบาล (HA+HPH) และยังเป็นสถาบันสมทบ โครงการผลิตแพทย์ และสถาบันหลัก (อนาคต) การเรียนการสอน นักศึกษาแพทย์ชั้นคลินิก ศูนย์แพทยศาตรศึกษา โรงพยาบาลนราธิวาสราชนครินทร์ โรงพยาบาลนราธิวาสราชนครินทร์ คณะแพทยศาสตร์ มหาวิทยาลัยนราธิวาสราชนครินทร์ รวมระยะเวลา จัดตั้งโรงพยาบาลแล้ว 70 ปี
อาคารและสิ่งก่อสร้าง.
ภายในโรงพยาบาลนราธิวาสราชราชนครินทร์ มีอาคารและสิ่งก่อสร้างที่มีชื่อเฉลิมพระเกรียติ ดังนี้
ทำเนียบผู้บริหาร.
โรงพยาบาลนราธิวาสราชนครินทร์มีผู้อำนวยการรวมทั้งสิ้น 12 ท่าน ได้แก่
หน่วยงานภายใน.
โรงพยาบาลนราธิวาสราชนครินทร์ ประกอบด้วยกลุ่มงาน 9 ฝ่าย คือ
เยื่อไม้

เยื่อไม้ เป็นชื่อวงดนตรีสัญชาติไทย ที่มีผลงานระหว่างปี พ.ศ. 2530 - 2533 ทั้งหมด 13 ชุด โดยเป็นการนำเพลงเก่าของสุนทราภรณ์ และศิลปินครูเพลงลูกกรุง มาบรรเลงใหม่โดยใช้เครื่องดนตรีอคูสติก ผู้ตั้งชื่อวงคือ ประภาส ชลศรานนท์ ศิลปินแห่งชาติ ประจำปี พ.ศ. 2561 สาขาศิลปะการแสดง ประเภทดนตรีสากลและนาฏศิลป์สากล (ผู้สร้างสรรค์งานบันเทิงและดนตรีไทยสากล) โดยให้ความเห็นว่า "งานของท่านก็เหมือนกับต้นไม้ใหญ่ที่ยังยืนต้นอยู่ เยื่อไม้ก็เป็นเพียงเยื่อบางๆ ของต้นไม้ใหญ่เท่านั้น"
สมาชิกวงดนตรี “เยื่อไม้” มี ทรงวุฒิ จรูญเรืองฤทธิ์ เป็นหัวหน้าวงควบตำแหน่งเปียโน และ นพ โสตถิพันธุ์ นักไวโอลินอาวุโส โดยรวบรวมพรรคพวกจากวงยามาฮ่าซาวด์เข้าร่วมวงเยื่อไม้ ได้แก่ วีรชัย เขียวขจี มือกลอง เจน เฉลยกาย เล่นดับเบิลเบส สมชาย เฟี้ยวสำอางค์ เล่นฟลุท พิเนตร เนตรงาม เล่นกีตาร์ โดยมี วิระ บำรุงศรี และ อรวี สัจจานนท์ เป็นนักร้องนำของวง โดยมีจุดประสงค์เพื่ออนุรักษ์และสืบสานงานเพลงเก่าอันทรงคุณค่า ดังนั้นลักษณะการร้องและการเล่นดนตรีของวงจึงใกล้เคียงกับต้นฉบับ แต่มีความเป็นเอกลักษณ์เฉพาะตัวในการใช้เครื่องดนตรีที่ล้วนทำจากไม้ ท่ามกลางวิวัฒนาการการบันทึกเสียงด้วยเครื่องดนตรีอันทันสมัย
อัลบั้มชุดแรกของวง ออกจำหน่ายในปี พ.ศ. 2531 ภายใต้สังกัด คีตาแผ่นเสียง-เทป ในชื่อชุด "เยื่อไม้ ๑" โดยเป็นบทเพลงของสุนทราภรณ์ทั้งหมด บันทึกเสียงที่ห้องอัดไพบูลย์ ศุภวารี ต่อมาถึงชุด "เยื่อไม้ ๒" ได้นำบทเพลงของครูเพลงท่านอื่นๆ ที่มีผลงานเป็นที่รู้จักกันทั่วไป ได้แก่ พยงค์ มุกดา, นคร มงคลายน, ชาลี อินทรวิจิตร, สมาน กาญจนผลิน, สุรพล โทณะวณิก, ป.ชื่นประโยชน์ และ เกษม ชื่นประดิษฐ์ มาบรรเลงใหม่ และยังได้ออกผลงานในนามวงอีก โดยแบ่งเป็น"อัลบั้มเพลงร้อง" คือ "เยื่อไม้ ๓ บานเช้า", "เยื่อไม้ ๔ บานเย็น", "เยื่อไม้ ๖ เก้าละคอน", "เยื่อไม้ ๗ เก้าครู", "เยื่อไม้ ๙ ลีลาศ", "เยื่อไม้ ๑๐ ลีลา", "เยื่อไม้ ๑๑ สถาบัน", "เยื่อไม้ ๑๒ เพลงรัก" และ "เยื่อไม้ ๑๓ เพลงรำ" ส่วน"อัลบั้มเพลงบรรเลง" มี 2 ชุดคือ "เยื่อไม้ ๕ เสียงจากไม้" และ "เยื่อไม้ ๘ เพลงผลัดใบ" โดย นพ โสตถิพันธุ์ รับหน้าที่บรรเลงเดี่ยวไวโอลิน 
วงเยื่อไม้ยุบวงในปี พ.ศ. 2533 โดยออกอัลบั้มชุดที่ 12 และ 13 ซึ่งได้เพิ่มเครื่องเป่าทองเหลืองเข้าร่วมบรรเลงด้วย และไม่ใช้สีทองสกรีนบนปกเทปเช่นชุดก่อน นอกจากนี้ นพ โสตถิพันธุ์ ยังได้ออกอัลบั้มเดี่ยวไวโอลินอีกชุดหนึ่งโดยไม่ใช้ชื่อเยื่อไม้ คือ "ชนบทบรรเลง" หลังจากนั้น นักร้องของวงคือ วิระ เป็นสมาชิกวงมะลิลา บราซิลเลี่ยน และยังคงตระเวนร้องเพลงตามงานต่างๆ ควบคู่กับงานราชการที่ กองสวัสดิการ สำนักงานกำลังพล สำนักงานตำรวจแห่งชาติ ปัจจุบัน เกษียณอายุราชการแล้ว ส่วน อรวี เป็นนักร้องค่ายแกรมมี่จนถึงปัจจุบัน 
อนึ่ง มีสมาชิกวงเฉลียงเข้ามาเป็นศิลปินรับเชิญบันทึกเสียงให้กับวงเยื่อไม้ คือ ภูษิต ไล้ทอง เล่นคลาริเน็ต ในชุดที่ 2 และ 5 และ วัชระ ปานเอี่ยม ร่วมร้องเพลง บ่าวสาวรำวง และ ไม่รักใครเลย ในชุดที่ 9
ผลงานอัลบั้ม.
เยื่อไม้ 1
เยื่อไม้ 2
เยื่อไม้ 3 บานเช้า
เยื่อไม้ 4 บานเย็น
เยื่อไม้ 5 เสียงจากไม้ (เพลงบรรเลง)
เยื่อไม้ 6 เก้าละคอน
เยื่อไม้ 7 เก้าครู
เยื่อไม้ 8 เพลงผลัดใบ (เพลงบรรเลง)
เยื่อไม้ 9 ลีลาศ
เยื่อไม้ 10 ลีลา
เยื่อไม้ 11 สถาบัน
เยื่อไม้ 12 เพลงรัก
เยื่อไม้ 13 เพลงรำ
แกรนทูริสโม (อัลบั้มบุรินทร์ บุญวิสุทธิ์)

แกรนทูริสโม  เป็นสตูดิโออัลบั้มเดี่ยวชุดแรกของ บุรินทร์ บุญวิสุทธิ์ นักร้องนำวง Groove Riders วางจำหน่ายเมื่อวันที่ 7 ตุลาคม พ.ศ. 2553 กับสังกัดสไปซีดิสก์ จัดจำหน่ายโดย บริษัท เอ็มจีเอ
ข้อมูลอัลบั้ม.
"แกรนทูริสโม" เป็นอัลบั้มเดี่ยวชุดแรกของบุรินทร์ บุญวิสุทธิ์ที่มีการร่วมงานกับวงดนตรีเฉพาะกิจที่ใช้ชื่อว่า The Old School All Stars (ดิ โอลด์สคูล ออลสตาร์ส) และยังมีศิลปินอีกเกือบ 100 ชีวิตที่มาร่วมงานในอัลบั้มชุดนี้ อาทิ Groove Riders, ตรัย ภูมิรัตน, Siam Secret Service, Soul After Six, อพาร์ตเมนต์คุณป้า, Benny Golson, เด่น อยู่ประเสริฐ, อริญชย์ ปานพุ่ม, แมนลักษณ์ ทุมกานนท์, เสาวนิตย์ นวพันธ์, อภิวัชร์ เอื้อถาวรสุข, ศุภวัฒน์ พีรานนท์ ฯลฯ
รายชื่อเพลง.
ทุกเพลงควบคุมการผลิตโดย กันต์ รุจิณรงค์, บุรินทร์ บุญวิสุทธิ์, อดิศักดิ์ หัตถกุลโกวิท ยกเว้น "ศัตรูที่รัก", "Impression" โดย ณฐพล ศรีจอมขวัญ และ "คนที่เคยฝัน" โดย ณรงค์ฤทธิ์ สุพรรณเภสัช
รายละเอียดอัลบั้ม.
<templatestyles src="Col-begin/styles.css"/>
สมเจตน์ บุญถนอม

พลเอก สมเจตน์ บุญถนอม นักการเมืองและทหารบกชาวไทย ดำรงตำแหน่งสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 สมาชิกวุฒิสภาไทย ชุดที่ 12 ผู้ร่วมก่อตั้งสถาบันทิศทางไทย และคณาจารย์สถาบันทิศทางไทย อดีตสมาชิกวุฒิภาแบบสรรหา กรรมการการประปานครหลวงและ กรรมการที่เป็นอิสระการปิโตรเลียมแห่งประเทศไทย (ปตท.) อดีตหัวหน้าคณะสำนักงานเลขาธิการคณะมนตรีความมั่นคงแห่งชาติ (คมช.) และอดีตประธานคณะที่ปรึกษารัฐมนตรีว่าการกระทรวงกลาโหม (สมัคร สุนทรเวช)
ประวัติ.
สมเจตน์ เกิดเมื่อวันที่ 2 พฤษภาคม พ.ศ. 2491 ที่ตำบลบางปลาสร้อย อำเภอเมืองชลบุรี จังหวัดชลบุรี เป็นพี่ชายแท้ ๆ ของ สมคิด บุญถนอม อดีตจเรตำรวจ จบการศึกษาจากโรงเรียนเตรียมทหารรุ่นที่ 8 (ตท.8) โรงเรียนนายร้อยพระจุลจอมเกล้ารุ่นที่ 19 (จปร.19), โรงเรียนเสนาธิการทหารบก, หลักสูตรวิทยาลัยป้องกันราชอาณาจักร พ.ศ. 2541-พ.ศ. 2542 (วปอ.) นอกจากนี้แล้วยังได้ศึกษาเพิ่มเติมต่อ หลักสูตรผู้บริหารระดับสูง สถาบันวิทยาการตลาดทุน รุ่นที่ 6 ตลาดหลักทรัพย์แห่งประเทศไทย, ประกาศนียบัตรหลักสูตร Director Certification Program รุ่นที่ 91 ของสมาคมส่งเสริมสถาบันกรรมการบริษัทไทย, หลักสูตร Director Accreditation Program รุ่นที่ 62 ของสมาคมส่งเสริมสถาบันกรรมการบริษัทไทย และหลักสูตร Finance for Non-finance Director รุ่นที่ 35 ของสมาคมส่งเสริมสถาบันกรรมการบริษัทไทย
การเข้ามีบทบาททางการเมือง.
หลังการรัฐประหารเมื่อวันที่ 19 กันยายน พ.ศ. 2549 สมเจตน์ได้รับแต่งตั้งให้ดำรงตำแหน่งสภานิติบัญญัติแห่งชาติ และได้รับแต่งตั้งให้เป็นหัวหน้าคณะสำนักงานเลขาธิการของคณะมนตรีความมั่นคงแห่งชาติ หรือ คมช. ด้วยความที่ใกล้ชิดและสนิทสนมกับ วินัย ซึ่งเป็นเลขาธิการ ซึ่งในการเลือกตั้งเมื่อวันที่ 23 ธันวาคม พ.ศ. 2550 สมเจตน์ได้รับหน้าที่ให้ดูแลการเลือกตั้งให้เป็นไปอย่างสุจริต โดยเฉพาะในพื้นที่จังหวัดเชียงราย จึงพบความทุจริตในการเลือกตั้งของ ยงยุทธ ติยะไพรัช ซึ่งเป็นที่มาของคดียุบพรรคพลังประชาชนในเวลาต่อมา
ในเดือนเมษายน พ.ศ. 2554 ได้รับเลือกให้เป็นสมาชิกวุฒิภา (ส.ว.) ในแบบสรรหาและปัจจุบันเป็นสมาชิกกลุ่มสยามสามัคคี
ในปี พ.ศ. 2557 สมเจตน์ ได้รับแต่งตั้งเป็นสมาชิกสภานิติบัญญัติแห่งชาติ
ความฉลาดทางอารมณ์

ความฉลาดทางอารมณ์  หรือ อีคิว คือความสามารถในการรับรู้ของตนเอง ในการระบุประเมินและการควบคุมอารมณ์ของตนเอง, ของผู้อื่น หรือของกลุ่ม ความสามารถด้านการควบคุมอารมณ์ที่ช่วยให้ดำเนินชีวิตให้เป็นไปในทางสร้างสรรค์อย่างมีความสุข ซึ่งเดิมเชื่อกันว่า ความฉลาดทางสติปัญญา คือปัจจัยหลัก ที่ทำให้ผู้คนประสบความสำเร็จ มีคุณภาพชีวิตที่ดีและมีความสุข แต่ต่อมาภายหลัง นักจิตวิทยาเริ่มไม่คิดว่าความสำเร็จในชีวิตจะขึ้นอยู่กับความสามารถทางสติปัญญาเพียงอย่างเดียว แต่เนื่องด้วยในสมัยนั้นยังไม่มีข้อมูลการวิจัยอย่างเพียงพอ แนวคิดดังกล่าวจึงถูกละเลยไปอย่างน่าเสียดาย กระทั่ง ค.ศ. 1990 สองนักจิตวิทยาชาวอเมริกันซึ่งมีชื่อว่า ปีเตอร์ ซาโลเวย์ และจอห์น ดี. เมเยอร์ ได้นำแนวคิดนี้มาอีกครั้ง โดยกล่าวถึงความฉลาดทางอารมณ์ในความหมายของ รูปแบบหนึ่งของความฉลาดด้านสังคมที่สามารถรับรู้อารมณ์และความรู้สึกของตนเอง รวมทั้งผู้อื่น และสามารถแยกแยะความแตกต่างของอารมณ์ได้ ตลอดใช้ข้อมูลนี้ชี้นำในการคิดและการกระทำต่าง ๆ
ในเวลาต่อมา แดเนียล โกลแมน ซึ่งเป็นนักจิตวิทยาจากมหาวิทยาลัยฮาวาร์ด ได้เริ่มขยายแนวคิดนี้อย่างจริงจัง โดยได้ทำการเขียนหนังสือเรื่อง ความฉลาดทางอารมณ์ (Emotional Intelligence) ภายหลังจากที่หนังสือของแดเนียล โกลแมน ปรากฏสู่สาธารณชน ผู้คนก็เริ่มให้ความสนใจต่อความฉลาดทางอารมณ์มากขึ้น ตลอดจนในช่วงหลัง ได้มีผลงานวิจัยหลายชิ้นที่แสดงให้เห็นถึงความสำคัญของความฉลาดทางอารมณ์เพิ่มขึ้น จนได้รับการยอมรับว่าเป็นส่วนสำคัญที่มีผลต่อความสำเร็จและความสุขสำหรับชีวิต
อุโมงค์เมล็ดพันธุ์พืชแห่งสฟาลบาร์

อุโมงค์เมล็ดพันธุ์พืชแห่งสฟาลบาร์  เป็นแหล่งสำรองเมล็ดพรรณจากทั่วโลก ตั้งอยู่บนเกาะสปีตสเบร์เกน ประเทศนอร์เวย์ ใกล้กับเมืองลองเยียร์เบียน ห่างจากขั้วโลกเหนือราว 1,300 กิโลเมตร เป็นที่รวบรวมเมล็ดพันธุ์พืชหลากหลายชนิดซึ่งเก็บไว้ในอุโมงค์ใต้ดิน โดยเมล็ดพันธุ์พืชนี้เก็บไว้เพื่อสำรอง จากพืชพันธุ์ทั่วโลก ในยามที่ขาดแคลนพืช หรือไว้หลบภัยในกรณีที่เกิดวิกฤติการณ์ไม่ว่าจะในภูมิภาคหรือระดับโลก ภายใต้การสนับสนุนจาก 3 ฝ่าย คือรัฐบาลนอร์เวย์, กองทุนความหลากหลายแห่งธัญพืชของโลก (Global Crop Diversity Trust) และศูนย์ข้อมูลพันธุกรรมแห่งนอร์ดิก (Nordic Genetic Resource Center)
การก่อสร้างอุโมงค์ มีมูลค่าราว 45 ล้านโครนนอร์เวย์ (9 ล้านดอลลาร์สหรัฐ) ที่ได้มาจากรัฐบาลนอร์เวย์ การปฏิบัติการดูแลและสนับสนุนเงินโดยนอร์เวย์และกองทุนความหลากหลายแห่งธัญพืชของโลก ซึ่งกองทุนได้รับมาจาก มูลนิธิบิลแอนด์เมลินดาเกต, สหราชอาณาจักร, นอร์เวย์, ออสเตรเลีย, สวิตเซอร์แลนด์ และสวีเดน ไปถึงประเทศที่กำลังพัฒนา 4 ประเทศอย่าง บราซิล, โคลอมเบีย, เอธิโอเปีย และอินเดีย
ทุน (หนังสือ)

ทุน: บทวิพากษ์ทางเศรษฐศาสตร์การเมือง  เป็นหนังสือเศรษฐศาสตร์การเมือง ที่เขียนขึ้นโดย คาร์ล มาร์กซ์ และได้มีการแก้ไขบางส่วนโดย ฟรีดริช เองเงิลส์ โดยมีเนื้อหาวิเคราะห์และวิพากษ์วิจารณ์ระบบทุนนิยม ซึ่งถูกตีพิมพ์ครั้งแรกในปี ค.ศ. 1867 และมีการตีพิมพ์เพิ่มอีกหลายครั้ง
การตีพิมพ์.
หนังสือเรื่องทุนได้ถูกตีพิมพ์ครั้งแรกในปี ค.ศ. 1867 ต่อมา คาร์ล มาร์กซ์ ได้เสียชีวิตลงเมื่อ ค.ศ. 1883 เพื่อนร่วมงานของเขา ฟรีดริช เองเงิลส์ จึงได้นำมาปรับปรุงและตีพิมพ์ใหม่อีก 2 ครั้งในปี ค.ศ. 1885 และ ค.ศ. 1894
การแปล.
หนังสือเรื่องนี้ได้รับการแปลเป็นหลายภาษา โดยฉบับภาษาอังกฤษได้รับการแปลโดย ซามูเอล มูร์ และ ต่อมาได้มีการปรับปรุงใหม่ในกรุงมอสโก
แมตทิว เดวิส

แมตทิว ดับเบิลยู. เดวิส  เกิดเมื่อวันที่ 8 พฤษภาคม ค.ศ. 1978 เป็นนักแสดงชาวอเมริกัน เขาเกิดที่เมืองซอลต์เลกซิตี รัฐยูทาห์ จบการศึกษาจากโรงเรียนมัธยมวูดส์ครอส จากนั้นศึกษาต่อที่มหาวิทยาลัยยูทาห์ 
เดวิสมีผลงานการแสดงที่เป็นที่รู้จักจากการรับบทเป็น วอร์เนอร์ ฮันติงตันที่ 3 แฟนหนุ่มของ เอล วูดส์ (รีส วิทเทอร์สปูน) ในภาพยนตร์ฮิตแนวตลกเรื่อง "Legally Blonde" (2001) และผลงานภาพยนตร์เรื่องอื่นอย่าง "Blue Crush" (2002) (แสดงคู่กับเคต บอสเวิร์ท และมิเชล โรดริเกซ), "Tigerland" (2000) (แสดงร่วมกับ โคลิน ฟาร์เรล) และ "BloodRayne" (2005)
ทางด้านผลงานทางโทรทัศน์ เขาแสดงในซีรีส์แนวดราม่าทางช่องเอบีซี เรื่อง "What About Brian" (2006-2007) ในบทบาททนายความที่ชื่อ อดัม ฮิลแมน เขายังแสดงซีรีส์แนวดราม่าทางช่องเดอะซีดับเบิลยู "The Vampire Diaries" ในบทบาทครูสอนประวัติศาสตร์และนักล่าแวมไพร์ที่ชื่อ อลาริก ซอลซ์แมน
แบรนดอน ลี

แบรนดอน บรูซ ลี (1 กุมภาพันธ์ ค.ศ. 1965 - 31 มีนาคม ค.ศ. 1993) เป็นนักแสดงและนักแสดงศิลปะการป้องกันตัว ชาวอเมริกัน เขาเป็นบุตรชายของนักแสดง บรูซ ลี เริ่มแสดงในหนังแอ็กชันและเซ็นสัญญากับทเวนตีธ์เซนจูรีฟอกซ์ อยู่หลายเรื่อง เขาเสียชีวิตประสบอุบัติเหตุถูกยิงเสียชีวิต ในรัฐนอร์ทแคโรไลนา เมื่ออายุ 28 ปี ขณะถ่ายทำภาพยนตร์เรื่อง "The Crow"
ชีวิตช่วงต้น.
แบรนดอนเกิดในวันที่ 1 กุมภาพันธ์ ค.ศ. 1965 ที่โรงพยาบาลอีสต์โอ๊กแลนด์ โอ๊กแลนด์ รัฐแคลิฟอร์เนีย เป็นลูกชายของบรูซ ลี (ค.ศ. 1940–1973) กับลินดา ลี แคดเวลล์ (สกุลเดิม เอเมอรี) ในวัยเด็ก ลีเรียนรู้ศิลปะการต่อสู้จากพ่อของเขา เขากล่าวว่าครอบครัวของตนอาศัยอยู่ในฮ่องกงและสหรัฐ (เนื่องจากอาชีพของพ่อ) ขณะที่เขาเยี่ยมชมชุดถ่ายทำของพ่อ ลีเริ่มสนใจในด้านการแสดง พ่อของเขาเสียชีวิตฉับพลันใน ค.ศ. 1973 ทำให้เขาต้องสืบทอดภาพลักษณ์ศิลปะการต่อสู้และภาพยนตร์ต่อ Grace Ho (ย่าของลี) กล่าวว่า ตอนที่เขาอายุ 5 ขวบ เขาสามารถเตะแผ่นกระดานนิ้วให้แตกได้
ชีวิตส่วนตัว.
ทวดฝั่งพ่อของเขาคือ Ho Kom-Tong ผู้ใจบุญชาวจีนที่เป็นพี่/น้องชายร่วมกับ Robert Ho Tung นักธุรกิจและผู้ใจบุญ ส่วนลินดา เอเมอรี แม่ของเขา มีบรรพบุรุษเป็นชาวสวีเดนและเยอรมัน พ่อของเขากล่าวว่าตน "ภูมิใจที่จะพูดให้ทุกคน" เกี่ยวกับรูปลักษณ์ที่หลากหลายของแบรนดอน ลูกชายของตน โดยกล่าวถึงเขาว่าอาจเป็นชาวจีนคนเดียวที่มีผมบลอนด์และตาสีเทา เขาเป็นพี่ชายของแชนนอน ลี
เยื่อพรหมจารี

เยื่อพรหมจารี  หมายถึง แผ่นเยื่อเมือก  อันกำบังทางเข้าช่องคลอดของสตรีอยู่ โดยเป็นส่วนหนึ่งของโยนี 
เยื่อพรหมจารีอาจฉีกขาดเป็นครั้งแรกในการมีเพศสัมพันธ์ซึ่งอาจทำให้เลือดออกชั่วคราวหรือรู้สึกไม่สบายเล็กน้อย แต่การฉีกขาดและมีเลือดออกหลังการมีเพศสัมพันธ์ครั้งแรกอาจแตกต่างกันไปในแต่ละบุคคล เยื่อพรหมจารียังสามารถยืดหรือฉีกขาดเป็นผลมาจากพฤติกรรมอื่น ๆ ตัวอย่างเช่น การฉีกขาดบาดเจ็บจากการตรวจสุขภาพ การสำเร็จความใคร่ หรือการออกกำลังกาย ด้วยเหตุผลเหล่านี้เยื่อพรหมจารีจึงไม่ได้เป็นตัวบ่งชี้ของความเป็นพรหมจารี แม้ยังคงมีความเชื่อเช่นนั้นในบางวัฒนธรรม เยื่อพรหมจารีจะไม่งอกใหม่หลังจากฉีกขาด แต่สามารถผ่าตัดตกแต่งเยื่อพรหมจรรย์ได้